ΑΒΙΑΣΤΑ: Αυγούστου 2009\nΆνθρωποι που με συγκινούν\nΚάποιοι άνθρωποι κάνουν και τη δική μας ζωή πιο όμορφη, δεν βρίσκετε; Μας συγκινούν, μας παρακινούν, μας κάνουν να ελπίζουμε.\nΈνας άνθρωπος που πάντα με συγκινούσε ήταν ο Οικουμενικός Πατριάρχης Βαρθολομαίος. Γιατί παρά το μεγαλειώδες της ιστορίας που κουβαλάει πάνω του, παρά τη "βαριά" πρωτιά μεταξύ ίσων ανάμεσα σε όλες τις ορθόδοξες εκκλησίες, παρά τις φοβερές δυσκολίες μέσα στις οποίες ζει και λειτουργεί, εκπέμπει ευαισθησία, αισιοδοξία και όραμα. Χωρίς να στηρίζει εθνικά και κοινωνικά μίση και περιχαρακώσεις.\nΈχουμε συνηθίσει την ιδέα ότι η εξουσία διαφθείρει, ή τουλάχιστον ότι όσοι κατέχουν εξουσία εύκολα την ψωνίζουν. Ας μη θυμηθούμε τον Αρχιεπίσκοπο Αθηνών που μας άφησε χρόνους πέρισι και χαλάσουμε την Κυριακή μας. Όμως ο Βαρθολομαίος είναι ο Πατριάρχης που δεν διστάζει να μαζέψει βρωμιές και σκουπίδια από παραλίες, όπως έκανε με μεγάλη αφοσίωση πρόσφατα στην Ίμβρο. Και δεν σταματάει να μας εκπλήσσει με μηνύματα κατά του εθνικισμού και του ρατσισμού, λόγους για έναν δίκαιο και ειρηνικό κόσμο και βέβαια με τις πρωτοβουλίες και τα λόγια του για την προστασία του περιβάλλοντος.\nΥστερόγραφο 1: Θυμάμαι πριν από κάμποσα χρόνια τον Χριστόδουλο σε εκδήλωση απελευθέρωσης πουλιών που είχαν αναρρώσει από τραυματισμό. Τόσο εκείνος όσο και η συνοδεία του κοιτούσαν τα πουλιά με εμφανή σιχαμάρα και τελικά ο τότε αρχιεπίσκοπος απέφυγε να πιάσει έστω και ένα και να το απευλευθερώσει...\nΥστερόγραφο 2: Τη φωτογραφία οφείλω στον φίλο φωτογράφο Νίκο Μαγγίνα\nΑναρτήθηκε από Theodota Nantsou στις 11:05 π.μ. Δεν υπάρχουν σχόλια:\nΚλάψτε μπλόγκερς, κλάψτε!\nΤελικά, η αυριανή διαμαρτυρία στο Σύνταγμα, αυτή για τις δασικές πυρκαγιές, είναι οργανωμένη από ομάδα που πρόσκειται στον ΣΥΡΙΖΑ. Η ομάδα ΠΑΣΑ οργανώνει λοιπόν την δήθεν διαμαρτυρία των μπλόγκερς και όχι οι ανεξάρτητοι, ανένταχτοι και ανεξάντλητοι μπλόγκερς, όπως το 2007.\nΚλάφτε μπλόγκερς, κλάφτε! Φέτος, μας πρόλαβαν οι πολιτικά ενταγμένοι...\nΑναρτήθηκε από Theodota Nantsou στις 1:23 π.μ. 8 σχόλια:\nΜπλόγκερς, σας παρακαλώ μην κλαίτε!\nΤο μαύρο είναι όμορφο; Ναι, σε μπλουζάκια και κορμάρες μόνο. Όχι στα δάση και όχι στην πολιτική. Όχι στο μαύρο που ζούμε τώρα στην Ελλάδα.\nΟ τσαλαπετεινός κλαίει μπροστά στον καθρέφτη, ο Προκόπης αγανακτεί, ο Στάθης και ο buster πενθούν, ο ΝΙΚ φωτογραφίζει τη φλεγόμενη Πεντέλη και θυμάται την Πάρνηθα, ο John Black στιγματίζει υπουργικές ηλιθιότητες, ο Gazmend Kapllani μένει άφωνος, ο Gerasimos ελπίζει και δεκάδες ακόμα απελπίζονται. Γιατί οι διαμαρτυρίες και ο οργή, οι θεαματικές μαύρες διαμαρτυρίες, οι πρώτες μαζικές διαδηλώσεις για το περιβάλλον, οι δεκάδες χιλιάδες υπογραφές σε ανοιχτές επιστολές, η μαζική συμμετοχή στην Ώρα της Γης δεν είχαν το αποτέλεσμα που όλοι θέλουμε. Τίποτα, εκτός από τα λόγια δεν άλλαξαν από τότε.\nΗ μαύρη κυβέρνηση που μας διαφεντεύει και οι γκρίζες που μας διαφέντευαν χρόνια πριν δεν άλλαξαν τίποτα προς το καλύτερο για το περιβάλλον. Μαύρισαν ξανά τα δάση και μαύρισαν και την ψυχή μας.\nΌμως, σε μια Ελλάδα που ακόμα μένει γαντζωμένη σε περασμένα μεγαλεία, σε μια Ελλάδα που στην πράξη επιμένει ότι το αυθαίρετο είναι λαϊκό δικαίωμα, σε μια Ελλάδα που δεν έχει να καυχηθεί για κάτι καινοτόμο, κάτι πραγματικά καλό, κάτι προοδευτικό και δημοκρατικό, σε αυτή τη δική μας Ελλάδα τα πράγματα δεν αλλάζουν απ’ τη μια μέρα στην άλλη. Ούτε μέσα σε δυο χρόνια.\nΜπλόγκερς, σας παρακαλώ μην κλαίτε! Αν κάποια ελπίδα βλέπω εγώ, αυτή έρχεται από όσους αντιστέκονται, έστω και μπροστά από μια οθόνη. Έστω και αν βγαίνουν από το σπίτι μόνο μια μέρα τον χρόνο, ντυμένοι στα μαύρα για να διαμαρτυρηθούν για το μαύρισμα των δασών που θα έπρεπε να είναι μαύρισμα των πολιτικών μας και των λοιπών λαμόγιων που λυμαίνονται τη χώρα. Έστω και αν είναι ετερόκλητοι και το μόνο στο οποίο συμφωνούν είναι η αγανάκτηση για τη μαύρη κοινή μας μοίρα.\nΜαύρες μούτζες μπροστά από τη Βουλή από έναν τότε τετράχρονο στη διαδήλωση του 2007 για την Πάρνηθα\nΜπλόγκερς, σας παρακαλώ μην κλαίτε! Ας ξαναβγούμε αυτή την Παρασκευή στις 19:00 όλοι μαζί στο Σύνταγμα, ντυμένοι στα μαύρα. Πενθούμε τα δάση και μαυρίζουμε όλους όσοι σπεκουλάρουν σε βάρος της φύσης. Ας είμαστε φέτος εκατό φορές περισσότεροι από τον Ιούλιο και τον Αύγουστο του 2007.\nΑς είμαστε η μόνη δύναμη αλλαγής στη μαύρη Ελλάδα.\nΑναρτήθηκε από Theodota Nantsou στις 11:49 π.μ. 5 σχόλια:\nΑπό μηχανής πυροσβέστες\nΒλέπεις τα ελικόπτερα και τα αεροπλάνα και αισθάνεσαι ασήμαντος, μηδαμινός. Σιγά μη σβήσεις φωτιά εσύ, μόνο με «εναέρια μέσα» μπορούν να σβήσουν οι πυρκαγιές στα δάση. Και όλοι, κάτοικοι, τουρίστες, αγρότες, δήμαρχοι και λοιποί τοπικοί παράγοντες της συμφοράς τηλεφωνούν αλλόφρονες στα ραδιόφωνα ζητώντας αεροπλανάκια…\nΣήμερα το πρωί παρακολουθούσα ένα Scorpion να σβήνει και να γεμίζει κάπου πολύ κοντά στην ακτή και κατάλαβα ότι δεν είναι μόνο η κακή μας η αδιαφορία που μα κάνει να βλέπουμε τα εναέρια μέσα ως από μηχανής θεούς που θα σβήσουν τις φωτιές που ανάψαμε. Είναι και ο προσωπικός εκμηδενισμός που αισθάνεσαι όταν βλέπεις αυτά τα θηρία να ρίχνουν εκατοντάδες λίτρα νερού πάνω από τεράστιες και παντοδύναμες φωτιές.\nΌμως, οι δασικές φωτιές δεν σβήνονται στον αέρα, αλλά στη γη. Αν δεν ης επιτεθείς όταν εκείνη ξεκινήσει, δηλαδή μέσα στο πρώτο μισάωρο, με ήδη εξοπλισμένες ομάδες και δυνάμεις οργανωμένες και ήδη έτοιμες να συντονιστούν, τότε η φωτιά γιγαντώνεται και μετά απλώς σβήνεις μια καταστροφή. Όμως, στην Ελλάδα οι πυρκαγιές ξεκινούν από πολιτικά ασήμαντα δασικά συστήματα, όπως ο Πλατανιστός με τα φοβερά καστανοδάση και οι ρεματιές. Η οικολογική τους αξία δεν ρίχνει κυβερνήσεις, ούτε τοπικές ούτε φυσικά και εθνικές. Οπότε ας καούν.\nΈτσι και με το Γραμματικό. Μια φωτιά που ξεκίνησε από κάτι παλιολαγκάδια, αξιολογήθηκε ως ασήμαντη, μέχρι που έγινε τεράστια και έκαψε τη μισή Αττική. Θυμίζω ότι ξεκίνησε κάπου εκεί κοντά όπου οι οικολογικά να μην πω κάτοικοι διαμαρτυρήθηκαν για τον ΧΥΤΑ, βάζοντας φωτιά σε ξερόκλαδα και σκουπίδια με πύρινα οδοφράγματα...\nΑπό κει όμως η ασήμαντη φωτιά παίρνει δύναμη και ξεφεύγει και καίει πολιτικά σημαντικούς οικισμούς και περιουσίες. Και τότε τρέχουν όλοι να ζητήσουν αεροπλάνα και βαπόρια, αφού ποτέ δεν οργάνωσαν μέσα στον χειμώνα εκείνες τις δυνάμεις που θα στείλουν την πυρκαγιά στον αγύριστο, όπως πρέπει, από τη γη.\nΑπό τη φλεγόμενη Κάρυστο, που τώρα, τέταρτη μέρα σβήνει, σας στέλνω καυτούς χαιρετισμούς!\nΥστερόγραφο: Επειδή πληροφορημένος πολίτης = δυνατός πολίτης, διαβάστε έναν ωραίο οδηγό δασοπυρόσβεσης. Σε πολίτες απευθύνεται, όχι σε ειδικούς.\nΑναρτήθηκε από Theodota Nantsou στις 12:38 π.μ. Δεν υπάρχουν σχόλια:\nΌταν βγάζω βόλτα την ανακύκλωσή μου...\nΣήμερα, όπως και δυο-τρεις φορές τη βδομάδα, έβγαλα την ανακύκλωσή μου βόλτα στο Σύνταγμα. Πέντε κιλά χαρτί, σε μια πολύ ωραία και καθαρή χάρτινη σακούλα. Πέντε κιλά χαρτί και η κυρία τους, παρέα με δυο ρέμπελους πιτσιρίκους, ψάχνοντας για καθαρό κάδο ανακύκλωσης που δεν θα χαραμίσει το πολύτιμο χαρτί μέσα σε ζουμιά, σάπια αποφάγια ή λασπωμένα αποτσίγαρα. Δεν έψαχνα δηλαδή για τους θεοβρώμικους και γεμάτους με όσα σκουπίδια βάζει ο νους σας κάδους της γειτονιάς μου, που μόνο μπλε δεν είναι…\nΣτο κέντρο της Αθήνας όμως, του ομφαλού της γης, της διαμαντόπετρας στης γης το δαχτυλίδι, η αναζήτηση κάδου είναι πιο δύσκολη κι’ από κυνήγι θησαυρού… Εκτός από μερικούς, μάλλον λίγους, μπλε κάδους που είναι γεμάτοι με κλαδέματα δέντρων, συλλογές από τη δουλειά των οδοκαθαριστών και άλλα ευωδιαστά, δεν βρίσκεις πουθενά εκείνους τους παλιούς κίτρινους κώδωνες που ήταν αφιερωμένοι στη συλλογή πολύτιμων υλικών, όπως το χαρτί, το γυαλί και τα τενεκεδάκια. Φτάνεις λοιπόν στο Σύνταγμα και επειδή κάποια άχρηστη δημοτική αρχή προφανώς θεωρεί ότι οι κάδοι ανακύκλωσης κάνουν άσχημη την πανέμορφη πόλη μας, απλώς έχει εξαφανίσει και τους λίγους που υπήρχαν!\nΑκούμπησα λοιπόν την πολύτιμη χαρτοσακούλα μου δίπλα σε ένα μαντεμένιο δοχείο απορριμμάτων μεσοπολεμικής τεχνοτροπίας, αφού πια είχαν πιαστεί τα χέρια και τα πόδια μου από το βάρος σε συνδυασμό με το κυνηγητό των εξεγερμένων πιτσιρίκων μου. Και είπα σε δυο τύπους της δημοτικής αστυνομίας που τριγυρνούσαν εκεί στη Βουκουρεστίου να βρουν τρόπο να τα στείλουν προς ανακύκλωση, όπως η πολιτική τους ηγεσία οφείλει προς τους πολίτες!\nΔεν ξέρω αν ο λαός έχει όντως τους ηγέτες που του αξίζουν. Προτιμώ να πιστεύω πως ο λαός πιστεύει ότι επειδή η εξουσία διαφθείρει, δεν πα να την καταλάβουν και λέρες; Γιατί η δημοτική μας αρχή σίγουρα μοιράζεται τη λέρα των κάδων που τοποθέτησε τελευταία και καταϊδρωμένη σε κάποιους δρόμους (συγνώμη, ίσως ο Πειραιάς να είναι ακόμα πιο τελευταίος…), μόνο και μόνο για να πουλήσει «οικολογία» σε διάφορα φυλλάδια.\nΌσοι ενδιαφέρονται να μάθουν πού μπορούν βρουν κίτρινους κάδους χαρτιού κάπου στο Σύνταγμα, ας μπουν στον κόπο να ενοχλήσουν από την παντοτινή ραστώνη τους υπαλλήλους του "Γραφείου Υλοποίησης Προγραμμάτων Ανακύκλωσης" του Δήμου μας. Ναι, γραφείο υπάρχει, κι'ας είναι άνευ αντικειμένου! Το τηλέφωνό τους είναι 210 3421776.\nΔιαβάστε και μια λύση για πόλεις χωρίς σκουπίδια εδώ.\nΑναρτήθηκε από Theodota Nantsou στις 11:52 π.μ. 3 σχόλια:\nΤα συντρίμμια των διακοπών μας...\nΔείτε πώς κατάντησε η άλλοτε πανέμορφη παραλία της Δάφνης στο Εθνικό Θαλάσσιο Πάρκο Ζακύνθου.\nΒασίλειο οικοδομικής αυθαιρεσίας, για τα μάτια και τα πορτοφόλια των τουριστών, μόνο!\nΗ σημαντικότερη οικονομική δραστηριότητα στην Ελλάδα, ο τουρισμός, αφήνει τεράστιο οικολογικό αποτύπωμα. Τόσο το κατασκευαστικό κομμάτι και η κατάληψη φυσικού χώρου, η κατανάλωση νερού και ενέργειας, όσο και οι προμήθειες και η συμπεριφορά μας έχουν τεράστιο οικολογικό κόστος. Μπορούμε όμως να το ελαχιστοποιήσουμε, αν θέλουμε!\nΕπιτέλους διακοπές! Πράξη 1η: Ονειρευόμαστε ατελείωτη ξεκούραση, κατά προτίμηση χωρίς να κουνήσουμε το δαχτυλάκι μας. Ψάχνουμε για τον ονειρεμένο προορισμό, δηλαδή πισίνα, δωμάτιο δυό βήματα από το κύμα, ταβέρνα πάνω στην παραλία και το αυτοκίνητο ακριβώς δίπλα.\nΠράξη 2η: Εισβάλλουμε στο πολυκατάστημα και κατεβάζουμε από τα ράφια ότι υπάρχει, επειδή ίσως το χρειαστούμε. Τα παλιά τα πετάμε γιατί πάλιωσαν.\nΠράξη 3η (χωρίς παιδιά): Φτάνουμε στην παραλία «το όνειρο». Με μερικές ακόμα χιλιάδες μπουχτισμένους από την πολλή δουλειά και διψασμένους για ήλιο, θάλασσα και αμόρε. Αποτσίγαρα, σακούλες, μπουκάλια και κομμένη σαγιονάρα θα τα πάρουμε μαζί μας, γιατί οφείλει ο Δήμος να τα μαζέψει. Στην ταβέρνα θα κακοφάμε προκάτ πατάτα και κατεψυγμένο μπαρμπούνι και θα σιχτιρίσουμε. Αλλά το βράδυ θα βγάλουμε τα σώψυχά μας με το γλέντι μέχρι πρωίας, έχοντας αφήσει το φως του δωματίου αναμμένο.\nΠράξη 3η (με παιδιά): Φτάνουμε στην παραλία με δεκάδες τσάντες και σακού λες. Τα παιδιά ξαμολιούνται στη θάλασσα σέρνοντας στην τελευταία λέξη της μόδας σε κουβαδάκια, φτυαράκια και φουσκωτά εξωτικά ζώα. Καφές, εφημερίδα και ξάπλα, μέχρι το μεσημεράκι, οπότε αφήνουμε τα ανεπιθύμητα δώρο στον Δήμο και ψάχνουμε για ταβέρνα. Το βράδυ που έρχεται η ώρα να κοιμηθούν τα κατάκοπα πιτσιρίκια, κανένας δεν κλείνει μάτι, γιατί οι δίπλα πάνε για ύπνο το χάραμα.\nΠολλοί έχουμε περίπου τέτοια εικόνα από τις καλοκαιρινές διακοπές που τόσο περιμένουμε και έχουμε ανάγκη. Αυτές τις διακοπές που σίγουρα μπορούμε να κάνουμε πολύ καλύτερες για εμάς, αλλά και τη φύση που επισκεπτόμαστε. Πάμε λοιπόν:\nΠράξη 1η: Ονειρευόμαστε και ψάχνουμε για δωμάτιο που δεν είναι αυθαίρετο πάνω στην παραλία ή μέσα στο δάσος και δεν έχει πισίνα γλυκού νερού.\nΠράξη 2η: Οικολογία είναι και οικονομία. Αγοράζουμε μόνο όσα κρίνουμε ότι χρειαζόμαστε πραγματικά.\nΠράξη 3η: Πάμε παραλία, έχοντας αφήσει το αυτοκίνητο μακριά από την άμμο. Για τα παιδιά φέρνουμε όσα παιχνίδια θα χρειαστούν πραγματικά και σνακ που εμείς κρίνουμε ότι είναι υγιεινά. Μαζεύουμε κάθε ένα σκουπιδάκι σε δική μας σακούλα και τη ρίχνουμε στον πρώτο άδειο κάδο. Αφήνουμε το αυτοκίνητο στην ησυχία του και περπατάμε όσο αντέχουμε. Τρώμε σε ταβερνούλες που δεν έχουν κάνει οικοδομική επίθεση στην παραλία. Σεβόμαστε το νερό και την ησυχία των άλλων.\nΑυτά τα ολίγα και… καλές και οικολογικά ελαφρές διακοπές!\nυ.γ. αυτό το κείμενο δημοσιεύθηκε σήμερα στο ΟΙΚΟ της Καθημερινής με τίτλο "Πηγαίνετε διακοπές, μην αφήνετε πίσω σας... συντρίμμια". Ελπίζω να το βρείτε ενδιαφέρον!\nΑναρτήθηκε από Theodota Nantsou στις 12:46 μ.μ. 4 σχόλια:


ΠΑΟ Βάρδας: ΧΡΟΝΙΑ ΠΟΛΛΑ ΕΛΛΑΔΑ - Πρώτη Καθημερινή Εφημερίδα\nΠΑΟ Βάρδας: ΧΡΟΝΙΑ ΠΟΛΛΑ ΕΛΛΑΔΑ\n26 Μαρτίου, 2021 07:53\n200 χρόνια ελευθερίας και ανεξαρτησίας !!!\n200 χρόνια από τότε που γενναίοι και σπουδαίοι άνθρωποι πολέμησαν για το όνειρο μίας καλύτερης Ελλάδας.\nΌλοι μας υποκλινόμαστε με δέος στην μεγαλοσύνη, στην ανδρεία, στο αδάμαστο ελεύθερο πνεύμα και στο ανυπότακτο φρόνημα όλων όσων έχυσαν το αίμα τους για να ζούμε εμείς σήμερα 200 χρόνια μετά ελεύθεροι σε μία χώρα που αναπτύσσεται, προοδεύει και απέναντι στις προκλήσεις των καιρών δίνει την μάχη της.\nΤο νόημα του 1821 είναι μία λέξη: ελευθερία.\nΕίναι αυτό που καλούμαστε να συνεχίζουμε.\nΗ Επανάσταση του 1821 αποτελεί ορόσημο για την πορεία του Εθνους μας και η επέτειος 200 χρόνων μια μοναδική αφορμή για να κοιτάξουμε πίσω, αναλογιζόμενοι τα όσα περάσαμε, αλλά και να προχωρήσουμε μπροστά στα επόμενα χρόνια.\nΜε έμπνευση και όραμα, λοιπόν, επιστρέφουμε σε διαχρονικές αξίες που δίνουν νόημα στο σήμερα.\nΚοντά σε συμφωνία με Λαθύρη\nΈναν ποδοσφαιριστή τον οποίο η Ηλεία γνώρισε σε μικρή ηλικία ως αντίπαλο, με τη φανέλα του Ατρομήτου Λάππα και εν συνεχεία ως παίκτη της Δόξας Νέας Μανολάδας, έχει στο στόχαστρο ο ΠΑΟ Βάρδας. Ο Λαθύρης, ο οποίος εκείνη την εποχή στη Δόξα δεν μπόρεσε να καθιερωθεί, όντας νεαρός και έχοντας πλάι του πλειάδα έμπειρων παικτών, τα τελευταία χρόνια έχει γίνει μόνιμος κάτοικος Μεσσηνίας και έχει παρουσιάσει αλματώδη εξέλιξη, κάνοντας εξαιρετικές σεζόν, είτε με τη φανέλα του Πάμισου Μεσσήνης, είτε με τη φανέλα της Καλαμάτας.\nΟ Βαγγέλης Λαθύρης, ένας φορ ο οποίος μπορεί να αγωνιστεί σε όλες τις θέσεις της επίθεσης, αποτελεί μια επιλογή του Μίκι Τσίροβιτς για να πλαισιώσει τη «γραμμή κρούσης», για το υπόλοιπο της σεζόν. Από κει και πέρα οι «πράσινοι» βρίσκονται σε προχωρημένες επαφές και με τον Θανάση Μπακατσέλο του Ξενοφώντα Κρεστένων και πρέπει να θεωρείται σχεδόν σίγουρο πως αν έχουμε οριστική διακοπή στα τοπικά πρωταθλήματα ο ταχύτατος επιθετικός θα βρεθεί στο «Γ. Καλάκος»\nΠροηγούμενο άρθροΣαν σήμερα 26 Μαρτίου\nΕπόμενο άρθροΑπρίλιο και βλέπουμε, το άνοιγμα του λιανεμπορίου -Τι λένε οι ειδικοί, οι ημερομηνίες που συζητούν


Παναθηναϊκός: Προβληματισμός και στροφή στον πρωτοπόρο Βόλο - Ποδόσφαιρο - Super League 1 - Παναθηναϊκός | sport-fm.gr: bwinΣΠΟΡ FM 94.6\nΟ Παναθηναϊκός καλείται να βελτιωθεί άμεσα και να επιστρέψει στις νίκες, ενώ ακολουθεί η αναμέτρηση με τον μόνο πρώτο της βαθμολογίας Βόλο.\nΣύνδεσμος Παναθηναϊκού: Βίντεο από την επίθεση!\nΔεσύλλας: «Με Αλεξανδρόπουλο ο Παναθηναϊκός»\nΗΜΕΡΟΜΗΝΙΑ ΔΗΜΟΣΙΕΥΣΗΣ: 24/09/2021, 09:25\nΠροβληματισμός, αλλά και Βόλος στο κάδρο για τον Παναθηναϊκό. Οι «πράσινοι» καλούνται να αφήσουν άμεσα πίσω την αναμέτρηση με τον Άρη, να διδαχθούν από τα λάθη τους ώστε να βελτιωθούν άμεσα και να επιστρέψουν στις νίκες.\nΗ προετοιμασία για το ματς του Σαββάτου ξεκινάει ουσιαστικά σήμερα, καθώς την Πέμπτη, όπως ήταν αναμενόμενο, οι βασικοί του «Κλ. Βικελίδης» αποθεραπεία και η προπόνηση έγινε σε δύο γκρουπ.\nΣυνεπώς, ο Ιβάν Γιοβάνοβιτς δεν έχει δείξει φανερά τις σκέψεις τις οποίες έχει στο μυαλό του και κάποιες από τις αλλαγές, που μπορεί να σκοπεύει να κάνει. Είναι φυσιολογικό να σκέφτεται να… ανακατέψει την τράπουλα και να ψάχνεται ώστε να προβεί σε αποφάσεις οι οποίες θα κάνουν καλύτερο το «τριφύλλι».\nΊδωμεν… Σίγουρα η αποστολή του Παναθηναϊκού, κόντρα στον φορμαρισμένο Βόλο, ο οποίος παρουσιάζει πολύ καλή εικόνα στο ξεκίνημα και είναι μόνος πρώτος στη βαθμολογία μετά το 3-0 επί του Ατρομήτου, διατηρώντας το απόλυτο, μόνο εύκολη δεν θα είναι.\nΠαναθηναϊκός: Συμπλήρωσε δεκάδα αγώνων χωρίς νίκη εκτός έδρας Τα σχόλια στον bwinΣΠΟΡ FM για το ντέρμπι Άρης-Παναθηναϊκός


Ριβιέρ - Ξενοδοχεία\nΞενοδοχεία σε: Ριβιέρ\nΠού να μείνετε σε: Ριβιέρ\nΜάθετε περισσότερα για: Ριβιέρ\nΡιβιέρ: Αυτό το μέρος είναι ιδανικό για εσάς που θέλετε να αποδράσετε. Είτε σχεδιάζετε να μείνετε για μια νύχτα είτε για ολόκληρη την εβδομάδα, στη γύρω περιοχή (Ριβιέρ) θα βρείτε καταλύματα που ικανοποιούν τις ανάγκες όλων των ταξιδιωτών. Ριβιέρ: Ρίξτε μια ματιά στον online χάρτη μας στη Hotels.com και βρείτε ξενοδοχεία. Ο χάρτης μας δείχνει όλες τα ξενοδοχεία στις περιοχές και στις γειτονιές γύρω από αυτό το μέρος (Ριβιέρ), επομένως μπορείτε να δείτε πόσο κοντά είστε σε σημεία ενδιαφέροντος και αξιοθέατα. Στη συνέχεια, θα μπορέσετε να κάνετε πιο συγκεκριμένη την αναζήτησή σας στην ευρύτερη περιοχή. Οι καλύτερες προσφορές ξενοδοχείων (Ριβιέρ) είναι εδώ με την εγγύηση χαμηλότερης τιμής μας.\nΡιβιέρ, Γαλλία: Περισσότερα ξενοδοχεία\nΡιβιέρ: Ξενοδοχεία με τη μεγαλύτερη βαθμολογία\nΡιβιέρ: Ξενοδοχεία που προστέθηκαν πρόσφατα\nΡιβιέρ: Άλλα ξενοδοχεία\nΠόλεις κοντά σε Ριβιέρ\nΑγκρί - Ξενοδοχεία\nLa Rochefoucauld-en-Angoumois - Ξενοδοχεία\nΣεντ-Προζέτ-Σεντ-Κονστάντ - Ξενοδοχεία\nLa Rochefoucauld - Ξενοδοχεία\nΤαπονάτ-Φλερινιάκ - Ξενοδοχεία\nΜαριγιάκ-λε-Φρανκ - Ξενοδοχεία\nΜπουνζάκ - Ξενοδοχεία\nΡανκόν - Ξενοδοχεία\nΔείτε περισσότερα ξενοδοχεία σε: Ριβιέρ


Είναι μάλλον προτιμότερο να είσαι τρελός και να μη ξέρεις τίποτα παρά να είσαι λογικός και να έχεις αμφιβολίες.\n(G. B. Burgin)\nΜέχρι τώρα το Ethernet καλωδιακό δίκτυο ήταν συμπληρωματικό στις καλωδιακές εγκαταστάσεις, για την κάλυψη κυρίως των αναγκών του broadband internet. Τα τελευταία χρόνια όμως υπάρχει η τάση να αντικαταστήσει το ομοαξονικό καλώδιο των 75Ω, αφού στις σύγχρονες κεντρικές μονάδες λήψης και διανομής τηλεοπτικών προγραμμάτων (headends) η έξοδος είναι πλέον IPσε φυσική διασύνδεση RJ45. Η εξέλιξη αυτή μας οδηγεί σε ριζικό ανασχεδιασμό των καλωδιακών δικτύων και την αντικατάσταση όλων των γνωστών μέχρι τώρα περιφερικών (boosters , splitters multiswitches) από ethernet lan switches και ίσως κάποια στιγμή και routers. Η μοναδική απαραίτητη καλωδίωση στην περίπτωση αυτή είναι συστρεμμένη καλωδίωση κατηγορίας 5 και 6 για IP χρήση. Με την μέθοδο αυτή επιτυγχάνουμε την διανομή τηλεοπτικών και ραδιοφωνικών προγραμμάτων καθώς και την παροχή broadband internet μέσα από το ίδιο δίκτυο χωρίς την ανάγκη υπολογισμού απωλειών των καλωδιώσεων. Παρακάτω θα δούμε τον σχεδιασμό μίας τέτοιας μικρή εγκατάστασης για την κάλυψη των αναγκών ενός μικρού οικισμού (100 χρηστών)\nΗ πιο οικονομική λύση που παρουσιάζεται σαν hardware σήμερα στον τομέα των headends για χρήση σε IP δίκτυα είναι οι μονάδες transcoding από QPSK ή 8PSK (Satellite Band) σε IP Ethernet. Αρκετές εταιρίες του χώρου διαθέτουν ήδη στην αγορά τέτοιου είδους Headends τα οποία κάνουν απευθείας μετατροπή και ελέγχονται από ηλεκτρονικό υπολογιστή. Στην παρουσίαση αυτή δεν έχουμε σκοπό να ασχοληθούμε με κάποια συγκεκριμένη μονάδα αλλά να παρουσιάσουμε γενικότερα την ανάπτυξη ενός δικτύου IP βασιζόμενο σε server που ουσιαστικά είναι satellite transcoder to IP. Συνήθως τα headends αυτά είναι modular κατασκευές. Κάθε module μπορεί αν μετατρέψει περίπου 4 τηλεοπτικά προγράμματα σε αντίστοιχα IP data stream. Υπάρχουν 2 περιπτώσεις εκπομπής των data stream . Η μία είναι να γίνουν όλες στην ίδια IP και να έχουν διαφορετικές πόρτες και η δεύτερη είναι να έχουν όλες μία διαφορετική IP και ίδια ή διαφορετική πόρτα. Η τεχνολογία της εκπομπής των stream είναι IP multicast διότι έτσι δεν καταναλώνεται πολύ bandwidth, ο δε τρόπος μετάδοσης είναι UDP. Σε εσωτερικό δίκτυο είναι εύκολη η διανομή μέσω multicast τεχνολογίας διότι περιλαμβάνονται μόνο data switches και καλώδια. Η τεχνολογία δεν μπορεί να αναπτυχθεί μέσω internet (από ιδιώτη χρήστη) διότι για να πραγματοποιηθεί μία UDP multicast εκπομπή πρέπει να το υποστηρίζει ο ISP στους δρομολογητές (routers) του.\nΈστω λοιπόν ότι έχουμε υποχρέωση να διανέμουμε ένα αριθμό 20 τηλεοπτικών προγραμμάτων σε ένα οικισμό 100 διαμερισμάτων. Ο αριθμός των τηλεοπτικών προγραμμάτων που θα εκπέμψουμε στο δίκτυο μας υποδεικνύει ουσιαστικά το μέγιστο bandwidth που θα έχει η ραχοκοκαλιά του δικτύου μας ώστε να επιτύχουμε απρόσκοπτη λειτουργία. Αν λοιπόν υπολογίσουμε ότι θα μεταδώσουμε 15 τηλεοπτικά προγράμματα SDTV με μέγιστο bit rate 8Mb/s και 5 HDTV προγράμματα με μέγιστο bit rate 20Mb/s τότε πολύ απλά υπολογίσουμε ότι χρειαζόμαστε περίπου 220Mb/s στον κύριο backbone. Όπως είναι φυσιολογικό αυτό προϋποθέτει σίγουρα Gigabit Ethernet σύνδεση διότι είναι αδύνατον να μεταφέρουμε τόση κίνηση από απλό 100Mb/s δίκτυο. Άρα λοιπόν η ταχύτητα διασύνδεσης του headend IP streamer με το πρώτο data switch πρέπει να είναι οπωσδήποτε στο 1Gb/s ανά module 4 προγραμμάτων (4 stream). Στην συνέχεια πρέπει να εξετάσουμε την τοπολογία του δικτύου να αποφασίσουμε σε τι ταχύτητα θα κατεβούμε στο επόμενο επίπεδο. Αν τα σπίτια έρχονται ομαδοποιημένα στον κεντρικό switch μέσω ενός άλλου switch τότε σίγουρα η ταχύτητα του κεντρικού data switch με το hub πρέπει να είναι σε Gbit επίπεδο διότι ακόμα και ανά τρείς να ομαδοποιούνται οι οικίες τρία HDTV stream καλύπτουν ένα 100Mbit δίκτυο (υπολογίζοντας και το collision που θα δημιουργείται από κάποια προβληματικά interfaces). Μέσα στην κάθε οικία όμως απαραίτητα θα τοποθετηθεί hub 100Mbit το οποίο θα συνδέεται με αυτή την ταχύτητα με το switch της ομάδας τους. Αυτή η κίνηση είναι σημαντική διότι έτσι ουσιαστικά κλειδώνουμε το μέγιστο bandwidth που μπορεί να καταλάβει κάθε οικία στα 100Mbit το πολύ. Στην περίπτωση που θέλουμε να έχουμε μεγαλύτερη ασφάλεια σε αυτό (καλύπτοντας και την περίπτωση αυτόβουλης αλλαγής του switch) μπορούμε να τοποθετήσουμε managed data switch ώστε να κλειδώσουμε ηλεκτρονικά τις πόρτες που θα καταλήγουν σε κάθε διαμέρισμα υπολογίζοντας να κατεβάσουμε και την ταχύτητα σε 50Mbps (100Μbps – half duplex) αν χρειαστεί στο μέλλον. Έτσι καθιστούμε σίγουρη την χρήση μόνο 2 IPTV δεκτών μέσα σε κάθε σπίτι αφήνοντας και κάποια Mbps για χρήση internet και IP τηλεφωνίας.\nΣτο παράδειγμά μας έχουμε 10 ομάδες από δέκα οικίες. Κάτι τέτοιο σημαίνει ότι σαν hardware θα χρειαστούμε 100 hub ή switch των 100Mb/s τουλάχιστον 8 θυρών για να καλύψει τις ανάγκες του κάθε διαμερίσματος, 10 managed switch ταχύτητας 1Gb/s 16 θυρών για να δεχθούν τα 10 διαμερίσματα με ταχύτητα 100Mb/s και να τα μεταφέρουν στο ένα κύριο switch του 1 Gb/s 24 θυρών με εγγυημένη ταχύτητα 1 Gbt/s. Το 24θυρο κύριο switch θα γεμίσει από τα 10 επιμέρους data switches και από τις εξόδους των module του Headend streamer.\nΗ ανάγκη σε bandwidth κάθε διαμερίσματος υπολογίζεται στο παράδειγμά μας 40Mbps για 2 δέκτες IPTV (στην περίπτωση που παρακολουθούν και οι δύο HDTV πρόγραμμα) 24Mbps για internet κίνηση (max bandwidth) και 2 Mbps για IP τηλεφωνία.\nΡύθμιση και λειτουργία του IPTV δικτύου\nΌπως αναφέραμε αρχικά τα τηλεοπτικά προγράμματα που θα εκπέμψουμε μέσα στο IP δίκτυο πρέπει να έχουν ψηφιακή πηγή. Αυτό σημαίνει ότι μπορεί να προέρχονται από δορυφόρο ή από επίγεια ψηφιακή λήψη. Στο σύνολό τους αυτά τα προγράμματα δεν θα ξεπερνούν τα 20 αφού μπορούμε να αφιερώσουμε 9 θέσεις για τα κρατικά και ιδιωτικά προγράμματα 3 θέσεις για τα επίγεια ψηφιακά της ERT και 8 θέσεις για δορυφορικά SDTV και HDTV κανάλια. Για να φτιάξουμε αυτά τα stream θα χρειαστούμε 4 transcoder modules SAT to IP με δυνατότητα αποκωδικοποίησης καναλιών και 1 module DVB-T to IP. Οι πέντε Ethernet φυσικές πόρτες των module θα οδηγηθούν στο backbone master switch των 24 θυρών. Από πλευράς κατόπτρου νομίζω ότι είναι αρκετό από ένα 80 εκ κάτοπτρο στον Hotbird και στον Hellas Sat και ένα πιο μεγάλο (ανάλογα με την περιοχή) σε κάποιον Astra που μας ενδιαφέρει. Από Common interface θα χρειαστούμε τουλάχιστον 4 στον αριθμό και μάλιστα professional κατηγορίας ώστε να έχουν την δυνατότητα να αποκωδικοποιούν 4 προγράμματα το καθένα. Τα 4 Sat to IP modules του headend μπορούν να τροφοδοτηθούν από ένα card splitter ώστε να απαιτείται μία συνδρομή στο πακέτο των ελεύθερων καναλιών της Nova.\nΑπό πλευράς δεκτών IPTV υπάρχουν πολύ λίγες φίρμες στην αγορά, οπότε δεν είναι και δύσκολη η επιλογή. Θα χρειαστεί ένας αριθμός από 100 έως 200 τεμάχια ανάλογα με το πόσα IPTV IRDs έχουμε υπολογίσει να τοποθετήσουμε σε ταυτόχρονη λειτουργία μέσα σε κάθε οικία.\nΗ ρύθμιση ενός IPTV δέκτη δεν έχει κάποια ιδιαίτερη δυσκολία πέραν ότι πρέπει να ρυθμίσουμε την IP του και να βάλουμε σε μνήμες τις IP ή τις πόρτες στις οποίες εκπέμπονται τα τηλεοπτικά προγράμματα. Στην συνέχεια ο κάθε χρήστης δεν έχει παρά να επιλέγει την μνήμη του προγράμματος που επιθυμεί.\nΠλεονέκτημα του IPTV δικτύου\nΈνα IPTV δίκτυο διατηρεί σημαντικό πλεονέκτημα σε σχέση με ένα απλό DVB. Βασικά και τα δύο είναι τεχνολογίας Point to Multipoint αλλά το πρώτο συμπεριφέρεται ουσιαστικά σαν ένα απλό δίκτυο Ethernet το οποίο έχει οικονομικά περιφερειακά και ευχρηστία. Ας σκεφτούμε μόνο ότι σε δύσκολες περιπτώσεις πρόσβασης μπορεί η κίνηση (των δεδομένων) να μεταφερθεί με άλλους τρόπους πέραν του UTP καλωδίου όπως ασύρματα (Wifi) ή ενσύρματα από το δίκτυο του ρεύματος (Homeplug) . Επίσης μέσω της ADSL που μπορεί να εξυπηρετεί και τις ανάγκες για broadband των κατοικιών είναι εύκολος και ο τηλεχειρισμός του headend streamer ακόμα και από απόσταση ώστε ένα stream να αλλάξει το κανάλι που μεταδίδει. Αυτή η δυνατότητα είναι πολύ χρήσιμη σε περιπτώσεις που η κεντρική εγκατάσταση έχει υλοποιηθεί σε ξενοδοχειακή μονάδα η οποία έχει συνεχώς διαφορετικές ανάγκες για τηλεοπτικά προγράμματα άλλων εθνικοτήτων. Τέλος οποιαδήποτε αναβάθμιση αν θελήσουμε να πραγματοποιήσουμε στο μέλλον δεν χρειάζεται να αλλάξουμε τίποτα από την μεριά του χρήστη. Ο τηλεθεατής θα έχει να παρακολουθεί πάντα ένα συγκεκριμένο format. Το IPTV δίκτυο απαιτεί μόνο ένα καλώδιο κατηγορίας 6 από το οποίο μεταφέρονται ταυτόχρονα και τηλεφωνία και internet. Συνεπώς αποφεύγουμε την χρήση οποιασδήποτε άλλης μορφής καλωδίωσης και τερματικού εξοπλισμού για άλλη χρήση (ομοαξονικές και συμμετρικές καλωδιώσεις).\nΕίναι δεδομένο ότι σε λίγα χρόνια μέχρι την πόρτα της οικίας μας θα τερματίζει η οπτική ίνα και μέσα στο χώρο μας θα τρέχει μόνο ένα καλώδιο παντού σε αφθονία, αυτό που σήμερα ονομάζουμε UTP.


ΦΤΑΙΝΕ ΚΙ ΑΥΤΟΙ ΦΤΑΙΤΕ ΚΑΙ ΣΕΙΣ… ΦΤΑΙΕΙ ΚΑΙ Ο ΒΛΑΚΑΣ Ο ΧΑΤΖΗΠΕΤΡΗΣ! – Homo Naturalis\n5 Ιουλίου 2021 από nikos Adamopoulos\n“Καμπανάκι» Σαρηγιάννη για τη μετάλλαξη «Δέλτα»: Κίνδυνος για 2.000 κρούσματα μ.ο τέλη του μήνα\n“Τα πράγματα θα είναι δύσκολα αν μέχρι το Σεπτέμβριο δεν έχει εμβολιαστεί το 80% του πληθυσμού”\nΠερασμένη Παρασκευή , λίαν πρωί από Πειραιά, σύμπασα η ευρύτερη ,εξ αίματος και αγχιστείας, οικογένεια, ταξιδεύουμε στη Σίφνο για κοινωνική μας υποχρέωση. Στο λιμάνι ο μέγας χαμός. Μπουλουκιδόν ο κόσμος ταξιδεύει για τα πέρατα της νησιωτικής Ελλάδας. Στην κυριολεξία “όπου φύγει-φύγει”.\nΚατά την επιβίβασή μας , οι ελεγκτές έδειχναν μοναδικό και λεπτομερειακό ενδιαφέρον, για να κόψουν το απόκομμα του εισιτηρίου (διάβαζε για να εισπράττει η ναυτιλιακή εταιρία το πανάκριβο αντίτιμο που είναι 50 ολόκληρα ευρώπουλα κατ΄άτομο (*) “πήγαινε” και άλλα τόσα “γύρνα!), αλλά από ελάχιστο ως καθόλου για να ελέγξουν σοβαρά ποιος είχε πιστοποιητικό εμβολιασμού ή έστω και μια υπεύθυνη δήλωση πως είχε μόνος του κάνει το τεστ και ήταν αρνητικό. ΄Ενα μπάχαλο. Εμείς επιμέναμε να τους δείχνουμε τις οθόνες στα τάμπλετ με το “πράσινο πασαπόρτι” μας κι εκείνοι μας απόδιωχναν, μας έσπρωχναν να μην τους ενοχλούμε!\nΣτη δε επιστροφή, Κυριακή απόγευμα, ακόμα χειρότερα. Το έλα να δεις. Πάλι εισβολή μπουλούκι μέσα στο καράβι, αλλά τούτη τη φορά, ούτε ο τυπικός έλεγχος για πιστοποιητικά. Μόνο αυστηρό “σκανάρισμα” πάλι στα εισιτήρια και απαγόρευση εισόδου σε λαθρεπιβάτες, π χ, μια παρέα εφήβων που δε είχαν ούτε εισιτήρια ούτε λεφτά να βγάλουν εκείνη την ώρα και ξέμειναν στο λιμάνι.\nΑυτό όλο, βέβαια, το “μπάτε χίλιοι αλέστε”, που ιδίοις όμμασι διαπιστώσαμε στο ταξίδι μας, σήμαινε χωρίς καμιά αμφιβολία πως όσα προπαγανδίζουν ότι γίνονται με τους αυστηρούς ελέγχους και τη δέουσα…προσοχή οι χαρτογιακάδες στα (αν)αρμόδια υπουργεία, αλλά και ο ίδιος ο πρωθυπουργός με το “χωνί” των Γκεμπελίσκων, είναι παραμύθια της Χαλιμάς. Για το θεαθήναι και μόνο.\nΠαράλληλα , αυτό το ίδιο σημαίνει (και δε χρειάζεται να το λένε οι ειδικοί, το βλέπει και ο άσχετος “δια γυμνού οφθαλμού”) πως άμα περάσουν οι ζέστες (ο ιός φαίνεται να μην αντέχει τον καύσωνα), εκεί κάπου τέλος Αυγούστου και μέσα Σεπτέμβρη ,το νέο κύμα της εξαιρετικά , απ΄όσο λένε, επικίνδυνης, μετάλλαξης “ΔΕΛΤΑ”, θα… φάει κόσμο και κοσμάκη.\nΑκόμα και εμβολιασμένους! ΄Απαντες οι σοβαροί ειδικοί “κρούουν τον κώδωνα του κινδύνου”. Και μόνο οι κουφιοκεφαλάκηδες, οι συνωμοσιολόγοι, οι ψωνισμένοι, οι δημαγωγοί και ψηφοθήρες δεν αντιλαμβάνονται το κακό που ζυγώνει και “πουλάνε τρέλα με το καντάρι”.\nΛοιπόν, εμείς από εδώ, για να είμαστε ,όπως πάντας στις ιστορικές επάλξεις μας, όρθιοι και καιροφυλακτούντες , χωρίς στο ελάχιστο να υποστείλουμε τη σημαία της ιστορικής αλήθειας και γι΄αυτή τη νέα τραγωδία , που φαίνεται να ζυγώνει, παρουσιάζουμε τη λίστα των ενόχων. Αυτοί που πρέπει μια μέρα να λογοδοτήσουν , γιατί είναι η αιτία, που όλα δείχνουν πως θα ζήσουμε μια νέα φρίκη, όπως τη ζήσαμε ,ΑΝ ΔΕ ΛΗΦΘΟΥΝ ΣΗΜΕΡΑ (ΑΝ ΚΑΙ ΑΡΓΑ) ΜΕΤΡΑ:\n1. Οι αρνητές του εμβολίου.\nΤους χαρακτηρίσαμε ήδη σε παλιότερα κείμενά μας. Καθώς και τί σόι μυαλά κουβαλάνε. Είναι οι αιωνίως ανίκητοι ΒΛΑΚΕΣ. Υπάρχουν σε όλες τις κοινωνίες, όλων των εποχών. Η κατάρα, η κόλαση του εύφρονος, του συνετού, του λογικού, οι φορείς της ανοησίας, της προκατάληψης, των δεισιδαιμονίας, του εγωισμού -ατομικισμού, ,της παλαβομάρας. Από τους “Σταυροφόρους”, τους θύτες των ποντικοκτόνων γαλών στο Μεσαίωνα, τους λιθοβολητές των μαγισσών και των μοιχαλίδων, τους Τζιχαντιστές και τους αυτοανατιναζόμενους “Μάρτυρες”, τους φανατικούς και φονταμενταλιστές κάθε είδους.\nΠάντως, για να λέμε και του στραβού το δίκιο απ΄όλους αυτούς τους ευήθεις, όλων των κατηγοριών, οι πλέον αστείοι και ανεγκέφαλοι είναι όσοι προτάσσουν το δικαίωμά τους να “γ@μούν” οι ίδιοι τη ζωή τους με τους δικούς τους τρόπους, αλλά ΠΑΝΤΑ σε βάρος των άλλων! “Παίρνοντας μαζί” τους στον όλεθρο και τα διπλανά αθώα παιδιά. (Γιατί έτσι τους αρέσει, ρε γαμώτο!) . Και δεν ντρέπονται φυσικά (ποιος βλάκας έχει τσίπα), που δεν εξαφανίζονται από προσώπου γης. Που δε χώνονται στα δάση και τις σπηλιές, να ζήσουν μακριά από τις κοινωνίες το δικαίωμα στη ζωή των οποίων δε σέβονται. Τέτοιος εγωισμός, παρτακισμός και μισαλλοδοξία, μόνο ο ενδεής φρενών μπορεί να κουβαλάει.\n2. ΚΥΒΕΡΝΗΣΗ ΚΑΙ ΠΡΟΣΩΠΙΚΑ Ο ΠΡΩΘΥΠΟΥΡΓΟΣ ΤΗΣ ΧΩΡΑΣ.\nΟ Κυριάκος Μητσοτάκης, αν έχει ένα αποδεδειγμένο… προσόν για τους ανήκοντες στη δική του συνομοταξία, είναι η απόλυτη διαφθορά. Αυτός είναι και ο λόγος που τον “πάνε” στην Ελλάδα, όπως και την κυβέρνησή του, μόνο όσοι πιστεύουν στην αρχή “δούλευε να φας και κλέψε να ΄χεις”. Αυτός είναι ο μάγκας. Ο πονηρός!\nΕίναι αυτονόητο ,επομένως πως και την πανδημία, όπως και κάθε πρόβλημα ή ζήτημα της χώρας ο ο υιός του αλήστου μνήμης Μητσοτάκη, το βλέπει από την οπτική του προσωπικού ωφελιμισμού και κατ΄επέκταση του στενού ψηφοθηρικού-κομματικού συμφέροντος. Στη διαχείριση της πανδημίας έκανε τα μύρια όσα λάθη. Πάντα με το βλέμμα στο “τί με συμφέρει. Εμένα και το κόμμα”. Από την “Πετσολίστα” και τις απευθείας αναθέσεις, μέχρι το καθολικό 7μηνο lockdown.\nΤα λέμε ήδη εδώ από τον Ιανουάριο του 2020. Τί όφειλε να κάνει και δεν έκανε. Μια απλή αντιγραφή της διαχείρισης της πανδημίας από τους σώφρονες. Π.χ η Ταϊβάν. Μάσκες από την αρχή (επί μήνες δεν υπήρχαν!) , αυστηρός έλεγχος εισερχομένων στις πύλες της χώρας (έως 20/25 Μάρτη 2020, ανύπαρκτος), τεστ ανίχνευσης σε κάθε γωνιά της χώρας (απατηλό όνειρο). Απλά, εύκολα αποτελεσματικά. Και με ελάχιστο κόστος, ψυχικό και οικονομικό. Ούτε κατάργηση του Συντάγματος και ναζιστική απαγόρευση κυκλοφορίας, ούτε ψυχοπαθείς και ιδρυματοποιημένοι, ούτε οικονομία στα Τάρταρα ΄Ομως, προείχε η “πάρτη”. Να μη χάσει τις ψήφους των θρησκόληπτων. Τους άφησε μπουλούκια να προσκυνάνε και να μεταλαβαίνουν στις εκκλησιές και τα μοναστήρια, τσούρμο οι “Χατζήδες” από του “Αγίους Τόπους” να μπαίνουν μέσα ανενόχλητοι και να κάνουν τη χώρα έρμαιο του ιού. Σιγά, που θα έχανε τις ψήφους των άρρωστων της Εκκλησίας για το συμφέρον της χώρας.\nΤώρα, συνεχίζει την ίδια τακτική. Αντί “δια ροπάλου” να επιβάλει, ειδικά σε μέσα μεταφοράς ταξιδιωτών, αυστηρό έλεγχο και επιβολή προστίμων στους παραβάτες, και φυσικά τον υποχρεωτικό εμβολιασμό (το αυτονόητο, δηλαδή και συνταγματικό δικαίωμα του ατόμου και του λαού στην υγεία), βγαίνει ο άθλιος Μαυρογυαλούρος και ισχυρίζεται πως δεν αναγκάζει το βλάκα και το φασιστάκο του Τράγκα να εμβολιαστεί, γιατί είναι… αντισυνταγματικό! .Ενώ το μπουντρούμιασμα ενός ολόκληρου λαού ΧΩΡΙΣ ΛΟΓΟ, ήταν …συνταγματικό! Και έχει ο άνους, αρνητής της λογικής πρωτίστως, δικαίωμα να εκθέτει τη ζωή του παιδιού σε άμεσο κίνδυνο, αλλά όχι και το παιδί το συνταγματικό δικαίωμα να προφυλαχτεί από την εγκληματική συμπεριφορά του θύτη. Είπαμε ΚΥΡΙΑΚΟΣ ΜΗΤΣΟΤΑΚΗΣ. Η προσωποποίηση της απόλυτης διαφθοράς και του άρρωστου λαϊκισμού.\n3. ΑΝΤΙΠΟΛΙΤΕΥΣΗ ΚΑΙ ΔΗ Η ΑΞΙΩΜΑΤΙΚΗ\nΠιστεύαμε πως ο Αλέξης Τσίπρας τουλάχιστον, δεν είναι ούτε Φώφη, ούτε Κουτσούμπας. Αλλά προπαντός πέταξε πια το “πουκάμισο του φιδιού” της δημαγωγίας και άφησε πίσω παρασάγγες τον παλιό του σύντροφο και φίλο Βαρουφάκη, που παραμένει εισέτι ίδιος, ως αυτή την ώρα (Σημ. με την ευκαιρία. Γράφει με αφορμή τη σημερινή επέτειο: “Το δημοψήφισμα της 5ης Ιουλίου 2015, με το μεγαλειώδες νέο ΟΧΙ, έγραψε μια ακόμη σελίδα στους δημοκρατικούς αγώνες και τις αγωνιστικές παραδόσεις του ελληνικού λαού, για Δημοκρατία και κοινωνική απελευθέρωση» και προσθέτει πως «ανεξάρτητα από την -εκ των υστέρων- τραγική ακύρωση της πρωτοφανούς δυναμικής του, το δημοψήφισμα προκάλεσε ρωγμή στο πολιτικό κατασκεύασμα της μεταδημοκρατικής Ελλάδας». (Θου, Κύριε , φίμωτρο στο αθύρωτό του στόμα!).\n΄Ομως, στο ζήτημα της διαχείρισης της πανδημίας έκανε τα ίδια σοβαρά λάθη και ο Αλέξης Τίπρας. Μπορεί κάποια στιγμή να συνήλθε και να “ανέκρουσε πρύμναν” , αλλά ήταν αργά. Συναίνεσε στο locldown, δεν έφερε τα “πάνω κάτω”, όταν δεν υπήρχαν για μήνες μάσκες, ανιχνευτές, τεστ, έλεγχος συνόρων. ΄Εβαλε στην υπογραφή του κι αυτός στα εγκλήματα της υπόλογης κυβέρνησης.\nΣήμερα, κάνει τα ίδια. Για να μαυλίσει κι αυτός ψήφους Χαχόλων. Χαϊδεύει τους αρνητές του δικαιώματος των παιδιών μας να ζήσουν χωρίς πανδημίες και φόβο. Ακολουθεί τη δημαγωγική τακτική “μια στο καρφί και μια στο πέταλο”. ΄Εχει ευθύνη. Και η Ιστορία του την έχει καταλογίσει στο δικό του μερτικό.\nΚΛΕΙΝΟΥΜΕ ΜΕ ΕΚΚΛΗΣΗ:\n1.ΠΡΟΣ ΑΡΝΗΤΕΣ ΤΟΥ ΕΜΒΟΛΙΑΣΜΟΥ ΚΑΙ ΔΟΛΟΦΟΝΟΥΣ ΤΩΝ ΠΑΙΔΙΩΝ ΜΑΣ.\nΔΕΝ ΣΑΣ ΚΑΛΟΥΜΕ ΝΑ ΕΜΒΟΛΙΑΣΤΕΙΤΕ ΓΙΑ ΣΑΣ, ΑΛΛΑ ΓΙΑ ΤΟΥΣ ΑΛΛΟΥΣ. ΞΕΡΟΥΜΕ ΠΟΣΟ ΕΓΩΙΣΤΕΣ ΕΙΣΤΕ ΚΑΙ ΠΩΣ ΠΕΡΑ ΠΟ ΤΟΝ ΕΑΥΤΟ ΣΑΣ ΔΕ ΣΑΣ ΝΟΙΑΖΕΙ ΑΛΛΟ. ΤΟΥΛΑΧΙΣΤΟΝ, ΑΠΟΜΟΝΩΘΕΙΤΕ, ΜΗΝ ΚΥΚΛΟΦΟΡΕΙΤΕ ΑΝΑΜΕΣΑ ΜΑΣ. ΕΜΕΙΣ , ΣΑΣ ΔΙΝΟΥΜΕ ΕΠΙΛΟΓΗ. ΕΣΕΙΣ ΟΧΙ. Ο ΧΕΙΡΟΤΕΡΟΣ ΦΑΣΙΣΜΟΣ!\n2. ΠΡΟΣ ΤΟΝ ΠΟΛΙΤΙΚΟ ΚΟΣΜΟ ΤΗΣ ΧΩΡΑΣ.\nΜΗΝ ΠΑΙΖΕΤΕ “ΕΝ ΟΥ ΠΑΙΚΤΟΙΣ”. ΚΡΑΤΗΣΤΕ ΚΟΙΝΗ ΓΡΑΜΜΗ ΑΠΕΝΝΑΝΤΙ ΣΤΟΥΣ ΑΝΕΓΚΕΑΦΛΟΥΣ. ΜΗΝ ΤΟΥΣ ΧΑΪΔΟΛΟΓΑΤΕ ΓΙΑ ΨΗΦΟΥΣ. ΕΓΚΛΗΜΑΤΕΙΤΕ ΣΤΙΣ ΝΕΕΣ ΓΕΝΙΕΣ. ΑΡΘΕΙΤΕ ΣΤΟ ΥΨΟΣ ΤΩΝ ΙΣΤΟΡΙΚΩΝ ΣΤΙΓΜΩΝ ΕΣΤΩ ΓΙΑ ΜΙΑ ΦΟΡΑ. ΕΙΣΤΕ ΥΠΟΛΟΓΟΙ ΣΤΟΥΣ ΝΕΟΥΣ ΚΑΙ ΤΗΝ ΙΣΤΟΡΙΑ!\n3. ΠΡΟΣ ΕΜΒΟΛΙΑΣΜΕΝΟΥΣ\nΑΠΟΜΟΝΩΣΤΕ ΤΟΥΣ ΑΝΕΓΚΕΦΑΛΟΥΣ. ΜΗΝ ΠΡΟΣΠΑΘΗΣΕΤΕ ΜΕ ΕΠΙΧΕΙΡΗΜΑΤΑ ΝΑ ΤΟΥΣ ΠΕΙΣΕΤΕ. ΕΙΝΑΙ ΑΥΤΟΣ Ο ΛΟΓΟΣ ΠΟΥ Η ΒΛΑΚΕΙΑ ΕΙΝΑΙ ΑΝΙΚΗΤΗ. ΜΕΙΝΕΤΕ ΜΑΚΡΙΑ ΤΟΥΣ ΚΑΙ ΓΙΑ ΛΟΓΟΥΣ ΑΣΦΑΛΕΙΑΣ. ΔΕΙΞΤΕ ΤΟΥΣ ΜΕ ΤΗΝ ΠΕΡΙΦΡΟΝΗΣΗ ΠΩΣ Ο ΚΟΣΜΟΣ ΕΙΝΑΙ ΜΙΑ ΑΥΣΙΔΑ ΚΑΙ ΟΙ ΣΠΑΣΜΕΝΟΙ ΚΡΙΚΟΙ ΠΕΤΑΓΟΝΤΑΙ ΣΤΗΝ …ΑΝΑΚΥΚΛΩΣΗ.\nΛέγαμε για την παράνοια του καπιταλισμού, την αρπακτικότητα και την έλλειψη στοιχειώδους ευαισθησίας μπροστά στο κέρδος.\n΄Ενα ζευγάρι με δυο παιδιά, για να κάνει ένα Σαββατοκύριακο διακοπές στην Σίφνο, θέλει ένα…χιλιάρικο! Υπερβολή; Ασφαλώς όχι. Και μιλάμε για να έχει τα στοιχειώδη. Πάρτε χαρτί και μολύβι:\n(εισιτήρια) 100 Χ 4=\nΔωμάτιο 4κλινο) 80 Χ 2 ή 3=\n(γεύματα, εκτός πρωινού). 6 Χ 40=\n(καφετέριες, ένα γλυκό, μια λιχουδιά, ταξί…) ;;;;;;\nΥ.Γ. Για 1 και 2 εβδομάδες διακοπές στη Σίφνο (και όχι μόνο) , αντέχουν κάποιοι σαν τον Τζεφ Μπέζος μάλλον:\n“Δείτε το σκάφος που τον φιλοξενεί -Η παρέα των βαθύπλουτων Αμερικανών που οργώνει το Αιγαίο.\n“Ο ιδρυτής και CEO της Amazon και πλουσιότερος άνθρωπος στον κόσμο, Τζεφ Μπέζος κάνει τις διακοπές του στην Ελλάδα με το τεράστιο σκάφος, μήκους 92 ποδιών, του Μπάρι Ντίλερ”.\nΕσείς … “τα κεφάλια μέσα” καλοκαιριάτικα. Και δε σας λυπάμαι διόλου.”΄Οπως έστρωσε κανείς κοιμάται”. Μόνο που παίρνετε κι εμάς στο λαιμό σας μια ζωή. Στο όνομα της “χιλιομπαλωμένης” δημοκρατίας σας και των εγκληματικών επιλογών σας!


Το ελικόπτερο ξετρύπωσε 2.026 χασισόδεντρα σε Μεσσηνία και Μεγαλόπολη - ΕΛΕΥΘΕΡΙΑ Online\nΣάββατο, 22 Ιουνίου 2019 09:46\nΤο ελικόπτερο ξετρύπωσε 2.026 χασισόδεντρα σε Μεσσηνία και Μεγαλόπολη\nΣυνολικά 2.026 δενδρύλλια χασίς ξεριζώθηκαν από την Τρίτη έως και την Πέμπτη από τη Δίωξη Ναρκωτικών Καλαμάτας, στον Ταΰγετο (1.665 φυτά στην Κρύα Βρύση Δυτ. Μάνης), στη Χώρα του Δήμου Πύλου - Νέστορος (36), στη Μουριατάδα Τριφυλίας (18), καθώς και 307 ακόμα από την Ασφάλεια Τρίπολης στο Ραψομμάτη Μεγαλόπολης.\nΤις προηγούμενες ημέρες είχε πετάξει στις συγκεκριμένες περιοχές το ελικόπτερο της Αστυνομίας. Για τη φυτεία στην Τριφυλία συνελήφθη ως καλλιεργητής ένας 71χρονος Ελληνας από τη Ροδιά.\nΠιο αναλυτικά, την Πέμπτη οι αστυνομικοί της Δίωξης Ναρκωτικών Καλαμάτας προσέγγισαν σε ορεινή περιοχή στον Ταΰγετο τη μεγάλη χασισοφυτεία με τα 1.665 δέντρα, στην περιοχή Κρύα Βρύση της Δυτικής Μάνης. Η φυτεία εκτεινόταν σε 5 στρέμματα σε μια πλαγιά, με τα φυτά ύψους έως 1 μέτρο να είναι καλά κρυμμένα ανάμεσα στα δέντρα. Οι καλλιεργητές οι οποίοι έμεναν μέσα στη χασισοφυτεία (και προφανώς έφυγαν βιαστικά, γιατί παράτησαν πίσω τα πάντα, από καλλιεργητικό εξοπλισμό και... τηγάνια, μέχρι προσωπικά αντικείμενα) έκλεβαν νερό για το πότισμα από κεντρικό αγωγό και γέμιζαν με αυτό αυτοσχέδιες δεξαμενές από κορμούς δέντρων. Με λάστιχα που είχαν διασκορπίσει ώστε να περνούν από κάθε ρίζα, πότιζαν στη συνέχεια τα φυτά, ενώ είχαν φτιάξει και περιφράξεις με κλαδιά δέντρων και σύρμα για να κρατάνε μακριά από τη φυτεία τα ζώα.\nΣΤΗ ΧΩΡΑ ΚΑΙ ΣΤΗΝ ΤΡΙΦΥΛΙΑ\nΚαι στη φυτεία στη Χώρα με τα 36 δέντρα έως 1 μέτρο (τη φυτεία εντόπισαν οι αστυνομικοί την Τετάρτη) βρέθηκε αρδευτικός και καλλιεργητικός εξοπλισμός. Οι καλλιεργητές δεν είχαν προλάβει να τα μεταφυτέψουν όλα στο έδαφος, καθώς κάποια βρέθηκαν σε μεγάλες πλαστικές σακούλες με χώμα, έτοιμα για μεταφύτευση.\nΗ φυτεία στην Τριφυλία με τα 18 δέντρα από 30 εκατοστά έως 1,5 μέτρο εντοπίστηκε από το έδαφος την Πέμπτη και ως καλλιεργητής συνελήφθη ένας 71χρονος κάτοικος Ροδιάς. Η καλλιέργεια βρισκόταν στην αγροτοδασική περιοχή Κουτσουμπόλακκα, κοντά στη Μουριατάδα, και γειτνίαζε με τις σταβλικές εγκαταστάσεις του συλληφθέντα. Σύμφωνα με την Αστυνομία, ο καλλιεργητής πότιζε τα φυτά με βρόχινο νερό που συγκέντρωνε σε μια πλαστική δεξαμενή, ενώ για να κρατάει μακριά τα ζώα, την είχε περιφράξει με μεταλλικό δίχτυ. Οι αστυνομικοί μάλιστα ανακάλυψαν ότι υπήρχε μονοπάτι το οποίο ξεκινούσε από μια άκρη της περίφραξης και οδηγούσε στο στάβλο.\nΣτο Ραψομμάτη της Μεγαλόπολης η φυτεία με τα 307 δενδρύλλια έως 40 εκατοστά εντοπίστηκε από το έδαφος το πρωί της Τρίτης. Ηταν φυτεμένα μέσα σε δάσος και οι καλλιεργητές για να έχουν φως και αέρα είχαν κόψει κάποια από τα μικρά δέντρα. Και σε αυτή την περίπτωση οι αστυνομικοί κατάσχεσαν καλλιεργητικό και αρδευτικό εξοπλισμό και άλλα αντικείμενα.


Μενεγάκη- Λάτσιος - Οι τελευταίες εξελίξεις : Celebrity News - yupiii.gr\nCelebrity News|18.02.2010 |20:49|\nΕπίσημο είναι πλέον το διαζύγιο της Ελένης Μενεγάκη και του Γιάννη Λάτσιου. Οι δικηγόροι του ζευγαριού συναντήθηκαν στο δικαστήριο, τρεις εβδομάδες σχεδόν μετά την ανακοίνωση Τύπου για το τέλος του γάμου τους.\nΗ διάσημη παρουσιάστρια και ο εν διαστάσει σύζυγός της κατάφεραν να έρθουν σε οικονομικό συμβιβασμό ενώ φαίνεται πως συμφώνησαν και στο θέμα της επιμέλειας των παιδιών. Έτσι λοιπόν το διαζύγιο προχωράει πλέον και τυπικά, ενώ το πρώην ζευγάρι συνεχίζει να έχει τακτική επικοινωνία για χάρη των παιδιών τους.\nΩς γνωστόν το περασμένο Σάββατο έτρωγαν μαζί σε γνωστό εστιατόριο της Κηφισιάς, ενώ λίγη ώρα πριν ο Γιάννης Λάτσιος είχε βγει για πρώτη φορά βόλτα με τα παιδιά στην περιοχή, χωρίς το άγχος των παπαράτσι, αφού πλέον κανείς δεν νομιμοποιείται να δημοσιεύσει φωτογραφίες τους μετά τη δεύτερη επιστολή που έστειλαν στα Μέσα για την προστασία τους.\nΗ κοινή τους εμφάνιση πυροδότησε για άλλη μια φορά φήμες για πιθανή επανασύνδεση, αλλά η επισημοποίηση του διαζυγίου τους διέψευσε και τις τελευταίες ελπίδες όσων έλεγαν ότι η κρίση στο γάμο τους ήταν περαστική. Όσο για τον Γιάννη Λάτσιο, φαίνεται πως βρήκε το σπίτι που θα είναι αρκετά ευρύχωρο ώστε να φιλοξενεί τα τρία του παιδιά. «Η Ελένη δεν ήθελε σε καμία περίπτωση να στερήσει τον Άγγελο, τη Λάουρα και τη Βαλέρια από τον πατέρα τους» λέει άνθρωπος από το περιβάλλον του ζευγαριού. «Τις τελευταίες μέρες πάντως έχει βρει ξανά τον εαυτό της αφού όλοι τη συμβούλευσαν πως δεν της κάνει καλό να βγαίνει στενοχωρημένη στο φακό».\nΗ οικογένεια πέρασε μαζί και το μεσημέρι της Καθαράς Δευτέρας στο Semiramis στο Κεφαλάρι, με την Ελένη να χάνει την ψυχραιμία της από την, κάθε άλλο παρά διακριτική, παρουσία των τηλεοπτικών συνεργείων και των φωτογράφων που είχαν περικυκλώσει το ξενοδοχείο.\nΌσο για τον Γιάννη Λάτσιο, έχει αρχίσει πάλι να βγαίνει τα βράδια με φίλους, ενώ οι φήμες που ήθελαν να έχει ήδη μπει μια νέα γυναίκα στη ζωή του είναι, προς το παρόν, αβάσιμες. «Είναι πολύ νωρίς ακόμα να προχωρήσει σε μία νέα σχέση» συμπληρώνει η ίδια πηγή. «Ο ίδιος πάντα πίστευε πως θα έμενε για πάντα με την Ελένη. Χρειάζεται χρόνο για να προσαρμοστεί στα νέα δεδομένα».


ΚΙΝΑ - Η κατασκευή ενός δεύτερου «τεχνητού ήλιου»: Experimental Advanced Superconducting Tokamak | ΙΩΚΗ\nΚΙΝΑ - Η κατασκευή ενός δεύτερου «τεχνητού ήλιου»: Experimental Advanced Superconducting Tokamak\nΙΩΚΗ Δευτέρα, Μαρτίου 01, 2021 A+ A- Print Email\nΟι Κινέζοι επιστήμονες λέγεται ότι χτίζουν έναν νέο «τεχνητό ήλιο», που ονομάζεται Experimental Advanced Superconducting Tokamak.\nΕίναι μια προσπάθεια για την εύρεση φθηνής, σχεδόν απεριόριστης και ανανεώσιμης ενέργειας.\nΗ συσκευή αιχμής αναμένεται να φτάσει θερμοκρασίες πάνω από 100 εκατομμύρια βαθμούς Κελσίου ή περισσότερο από έξι φορές πιο θερμές από τον πυρήνα του πλησιέστερου αστεριού μας.\nΗ Κίνα έχει ήδη κατασκευάσει έναν «τεχνητό ήλιο» πέρυσι, που ονομάζεται Experimental Advanced Superconducting Tokamak (εικόνα), όπου η θερμοκρασία των ιόντων έφτασε σε ένα ορόσημο 100 εκατομμύρια βαθμούς Κελσίου.\nΑναμένεται να έχει ολοκληρωθεί από το 2019, ο νέος εξοπλισμός έχει σχεδιαστεί για να αναπαράγει τις ίδιες διαδικασίες πυρηνικής σύντηξης που συμβαίνουν φυσικά και στον ήλιο. Η τεχνητή πορεία αναμένεται να μετατρέψει το υδρογόνο σε οικονομική αποδοτική πράσινη ενέργεια.\nΤο μηχάνημα, ονομάζεται HL-2M Tokamak, κατασκευάζεται στο Νοτιοδυτικό Ινστιτούτο Φυσικής, το οποίο συνδέεται με την Εθνική Πυρηνική Εταιρεία της Κίνας.\nΤα νέα ανακοινώθηκαν από τον αναπληρωτή πρύτανη του ινστιτούτου στο Πεκίνο κατά τη διάρκεια μιας μεγάλης πολιτικής συνάντησης στην Κίνα.\nΗ Κίνα έχει ήδη κατασκευάσει έναν «τεχνητό ήλιο», που ονομάζεται Experimental Advanced Superconducting Tokamak (EAST).\nΚατά τη διάρκεια ενός πειράματος τον περασμένο Νοέμβριο του 2018, η θερμοκρασία των ιόντων έφτασε σε ένα βασικό ορόσημο 100 εκατομμυρίων βαθμών Κελσίου, περισσότερο από έξι φορές από εκείνο του πυρήνα του ήλιου που κορυφώνεται περίπου στους 15 εκατομμύρια βαθμούς Κελσίου.\nΤο EAST έφτασε σε ένα βασικό ορόσημο όταν ο πυρήνας του έφτασε σε θερμοκρασία 100 εκατομμυρίων βαθμών Κελσίου. Αριστερά είναι οι μετρήσεις της θερμοκρασίας από το πείραμα (Ινστιτούτο Φυσικής Επιστήμης Hefei), ενώ δεξιά εικόνα απεικονίζει τη θερμότητα.\nΤο επίτευγμα θεωρήθηκε ορόσημο στην αναζήτηση της χώρας για προσιτούς καθαρούς πόρους.\nΚατά τη διάρκεια της διαδικασίας πυρηνικής σύντηξης, το αέριο θερμαίνεται και διαχωρίζει στα συστατικά του ιόντα και ηλεκτρόνια.\nΣύμφωνα με τον κ. Duan, για την παραγωγή ενέργειας από τη σύντηξη, η θερμοκρασία των ιόντων πρέπει να υπερβαίνει τους 100 εκατομμύρια βαθμούς Κελσίου, γι 'αυτό η ομάδα του εργάζεται για την ανάπτυξη μιας πιο ισχυρής και προηγμένης συσκευής .\nΤο EAST χτίστηκε από επιστήμονες στα Ινστιτούτα Φυσικής Επιστήμης Hefei της Κίνας.\nΟι επιστήμονες πιστεύουν ότι η πυρηνική σύντηξη συμβαίνει στους 100 εκατομμύρια βαθμούς Κελσίου - προκαλώντας τα φορτισμένα σωματίδια δευτερίου και τριτίου να ενώνονται σε μια τεράστια έκρηξη ενέργειας.\nΑυτά τα σωματίδια συνήθως απωθούν το ένα το άλλο, και απαιτούνται τεράστιες θερμοκρασίες για να ξεπεραστούν οι αντίθετες δυνάμεις τους.\nΟ στόχος της ομάδας πίσω από το EAST ήταν να κατανοήσει καλύτερα τη διαδικασία σύντηξης πριν από την κατασκευή ενός πλήρους αντιδραστήρα.\nΤο Tokamak είναι το πιο ανεπτυγμένο σύστημα μαγνητικού περιορισμού στον κόσμο και αποτελεί τη βάση για το σχεδιασμό πολλών σύγχρονων αντιδραστήρων σύντηξης.\nΠεριλαμβάνει ελαφριά στοιχεία, όπως υδρογόνο, για να σχηματίσουν βαρύτερα στοιχεία, όπως το ήλιο. Για να συμβεί η σύντηξη, τα άτομα υδρογόνου τοποθετούνται υπό υψηλή θερμότητα και πίεση μέχρι να συντηχθούν μαζί.\nΜε την διεθνή σήμερα ονομασία Tokamak φέρεται η ειδική τεχνολογική διάταξη θερμοπυρηνικού αντιδραστήρα, μορφής δακτυλιοειδούς θαλάμου που χρησιμοποιείται στην έρευνα θερμοπυρηνικής ενέργειας. Εφευρέθηκε από σοβιετικούς φυσικούς στη δεκαετία του 1960 και από το 1968 και μετά άρχισε η εγκατάσταση παρόμοιων διατάξεων σε διάφορες πόλεις του κόσμου.\nΜία διάταξη Tokamak περιλαμβάνει τα ακόλουθα βασικά μέρη:\nΤον δακτυλιοειδή θάλαμο κενού εντός του οποίου εισάγεται υδρογόνο.\nΜία μεγάλη σειρά πηνίων που περιβάλει τον παραπάνω θάλαμο και δημιουργεί δακτυλιοειδές μαγνητικό πεδίο προκαλώντας ισχυρές ηλεκτρικές εκκενώσεις που καθιστούν το υδρογόνο ιονισμένο και θερμό.\nΜια άλλη επίσης σειρά πηνίων πέριξ του θαλάμου που διατηρεί την ύλη σε κατάσταση πλάσματος.\nΣυμπληρωματικά επαγωγικά δακτυλιοειδή πηνία σε παράλληλη διάταξη υπεράνω και κάτω του θαλάμου που δημιουργούν επίσης πολικά πεδία.\nΗ Tokamak Energy, μια εταιρεία πυρηνικής σύντηξης με έδρα το Oxfordshire, ισχυρίζεται ότι θα κατασκευάσει έναν αντιδραστήρα σύντηξης για παραγωγή ηλεκτρικής ενέργειας έως το 2030.\nΗ σύντηξη είναι η διαδικασία όπου ένα αέριο θερμαίνεται και διαχωρίζεται από τα συστατικά του, ιόντα και ηλεκτρόνια.\nΓια να συμβεί η σύντηξη, τα άτομα υδρογόνου τοποθετούνται υπό υψηλή θερμότητα και πίεση μέχρι να συντηχθούν μαζί.\nΌταν οι πυρήνες δευτερίου και τριτίου - που μπορούν να βρεθούν σε υδρογόνο - συντήκονται, σχηματίζουν έναν πυρήνα ηλίου, ένα νετρόνιο και πολλή ενέργεια.\nΗ Αρχή λειτουργίας της εν λόγω διάταξης βασίζεται στη παραγωγή έργου εκ της πυρηνικής αντίδρασης και συγκεκριμένα της προκαλούμενης πυρηνικής σύντηξης. Θερμαινόμενο το υλικό σε πολύ υψηλές θερμοκρασίες και παραμένοντας σε κατάσταση πλάσματος, (ιονισμένο), ακολουθούν αλυσιδωτές αντιδράσεις από τη σύντηξη δευτερίου και τριτίου όπου αποδεσμεύονται ηλεκτρόνια. Η δε αποδέσμευση ενέργειας είναι ανάλογη της υπολειπόμενης μάζας επί της ταχύτητας του φωτός. Ενέργεια που θα μπορεί μέσω ατμογεννήτριας να μετατραπεί σε ηλεκτρική ενέργεια.\nΑυτό γίνεται με θέρμανση του καυσίμου σε θερμοκρασίες άνω των 150 εκατομμυρίων ° C, σχηματίζοντας ένα ζεστό πλάσμα, μια αέρια σούπα υποατομικών σωματιδίων.\nΙσχυρά μαγνητικά πεδία χρησιμοποιούνται για να κρατήσουν το πλάσμα μακριά από τα τοιχώματα του αντιδραστήρα, έτσι ώστε να μην κρυώσει και να χάσει το ενεργειακό δυναμικό του.\nΑυτά τα πεδία παράγονται από υπεραγωγούς πηνία που περιβάλλουν το δοχείο και από ένα ηλεκτρικό ρεύμα που οδηγείται μέσω του πλάσματος.\nΤο tokamak (καλλιτεχνική αναπαράσταση) είναι το πιο ανεπτυγμένο σύστημα μαγνητικού περιορισμού και, αποτελεί τη βάση για το σχεδιασμό πολλών σύγχρονων αντιδραστήρων σύντηξης. Το μωβ στο κέντρο του διαγράμματος δείχνει το πλάσμα.\nΓια την παραγωγή ενέργειας, το πλάσμα πρέπει να περιοριστεί για ένα αρκετά μεγάλο χρονικό διάστημα για να συμβεί η σύντηξη.\nΌταν τα ιόντα ζεσταθούν αρκετά, μπορούν να ξεπεράσουν την αμοιβαία απώθηση και να συγχωνεύονται.\nΌταν συμβεί αυτό, απελευθερώνουν περίπου ένα εκατομμύριο φορές περισσότερη ενέργεια από μια χημική αντίδραση και τρεις έως τέσσερις φορές περισσότερο από έναν συμβατικό πυρηνικό αντιδραστήρα σχάσης.\nΤο Tokamak, όπως βλέπουμε και στην προηγούμενη εικόνα, έχει σχήµα κούφιου ντόνατ ή λουκουµά Μέσα στην κοιλότητα,αυτού του «λουκουµά» εισάγονται ∆ευτέριο και Τρίτιο, τα οποία ιονίζοντα µε ηλεκτρικές εκκενώσεις. Το πλάσµα που προκύπτει θερµαίνεται σε θερµοκρασίες σύντηξης µε τη βοήθεια δεσµίδων νετρονίων ή laser, µικροκυµάτων και επίµονης θέρµανσης. Έξω και γύρω από το «λουκουµά» υπάρχουν πανίσχυροι µαγνήτες, που συγκρατούν το πλάσµα στην κατάσταση αυτή.\nΑυτό καθίσταται δυνατό από τα ίδια τα φυσικά χαρακτηριστικά του πλάσµατος, καθώς αυτό είναι ηλεκτρικά φορτισµένο και άγει τον ηλεκτρισµό. Το µαγνητικό πεδίο που δηµιουργείται από αυτούς τους µαγνήτες συγκρατεί το πλάσµα στον αυλό του τόκαµακ, και δεν του επιτρέπει να αγγίξει το εσωτερικό των τοιχωµάτων του – κάτι τέτοιο θα είχε µοιραίες συνέπειες, γιατί απόοποιοδήποτε υλικό και αν κατασκευαστεί το τόκαµακ, αυτό δεν θα µπορέσει να αντέξει την επαφή µε το υπέρθερµο πλάσµα.\nΗ σύγκρουση των πυρήνων του δευτερίου και του τριτίου, ύστερα από κάποια θερµοκρασία γίνεται µε τόση δύναµη, ώστε οι πυρήνες συγχωνεύονται και προκύπτει το στοιχείο ήλιον, απελευθερώνονται ένα νετρόνιο και ενέργεια.\nΤα «καύσιµα» που απαιτεί υπάρχουν σε αφθονία στη φύση και είναι εύκολα προσπελάσιµα τα «καύσιµα» αυτά διαθέτουν εξαιρετικά υψηλή «ενεργειακή πυκνότητα» η ασφάλεια της µεθόδου είναι υψηλή. Τα «καύσιµα» της πυρηνικής σύντηξης, το δευτέριο και το τρίτιο, είναι ουσιαστικά ανεξάντλητα. Το δευτέριο µπορεί να αποµονωθεί εύκολα από το θαλασσινό νερό, στο οποίο τα άτοµα δευτερίου αποτελούν το1/6500 των ατόµων υδρογόνου. Το τρίτιο µπορεί να παραχθεί εύκολα σαν υποπροϊόν της αντίδρασης της πυρηνικής σύντηξης, µε τη χρήση ενός ενεργοποιηµένου νετρονίου και ενός ελαφρού µετάλλου που βρίσκεται σε αφθονία στη φύση, του λιθίου.\nΠροσοχή, η διάθεση (αποµάκρυνση) των αποβλήτων των αντιδραστήρων σχάσης είναι εξαιρετικά δύσκολη και καταστροφική για το περιβάλλον, διότι αυτά έχουν υψηλή ραδιενέργεια και πάρα πολύ µεγάλη περίοδο ηµιζωής (δηλαδή ο χρόνος που απαιτείται ώστε τα απόβλητα αυτά να χάσουν τη µισή από τη ραδιενέργεια που διαθέτουν είναι πάρα πολύ µακρύς –εκατοντάδες ή χιλιάδες χρόνια!). Στον αντιδραστήρα σύντηξης, ραδιενέργεια παράγεται µόνον κατά τη διαδικασία του τερµατισµού της σύντηξης και αυτή είναι ελάχιστη. Το µόνο ραδιενεργό υλικό που εµφανίζεται στους αντιδραστήρες σύντηξης αποκτώντας µηδαµινή, σε σχέση µε εκείνη των αποβλήτων των αντιδραστήρων σχάσης, ραδιενέργεια, είναι το τοίχωµα του αντιδραστήρα.\nΒέβαια, η τεχνολογία που αναπτύχθηκε από τον Χάινριχ Χόρα, ομότιμο καθηγητή του UNSW Sydney, έλαβε ευρεσιτεχνίες για την τεχνική με λέιζερ που χρησιμοποιεί για τη δημιουργία ενέργειας από σύντηξη: Σύμφωνα με ανακοίνωση του πανεπιστημίου, αντίθετα με προηγούμενες μεθόδους, η τεχνική αυτή είναι εντελώς ασφαλής, καθώς δεν βασίζεται σε ραδιενεργό καύσιμο και δεν αφήνει πίσω της τοξικά ραδιενεργά απόβλητα.\nΩστόσο, η παραγόμενη ενέργεια από θερμοπυρηνική σύντηξη παρουσιάζει πολλά μειονεκτήματα, αφού: α) Δεν είναι προφανής και απόλυτα βέβαιη η εφικτότητά της (αλυσιδωτή αντίδραση, αφού είναι ένα τεχνολογικά εξαιρετικά δύσκολο εγχείρημα), β) Είναι τεράστιο το κόστος κατασκευής του εργοστασίου παραγωγής της, απαιτούνται μονάδες πολύ μεγάλης ισχύος (>1.5 GW), θερμοηλεκτρικές μονάδεςπερίπου 800 ΜW, γ) Υπάρχει περιορισμένη παραγωγή υγρού ηλίου και υπεραγώγιμων υλικών που χρησιμοποιούνται στους αντιδραστήρες τύπου tokamak. δ) Δεν είναι ασήμαντες οι βλάβες στις εγκαταστάσεις από τα Νετρόνια καθώς και από τη ραδιενέργεια που προκαλούν τα Νετρόνια, ε) Αναμένεται υψηλή θερμική ρύπανση, στ) είναι δύσκολη η λήψη αποφάσεων για δαπανηρή έρευνα και ζ) ίσως να αποδειχθεί ότι θα είναι, αργότερα στην πράξη, μεγαλύτερο το κόστος της απαιτούμενης ενέργειας για τη σύντηξη από το κόστος της παραγόμενης ενέργειας από αυτή τη σύντηξη.\nΜΕΤΑΠΤΥΧΙΑΚΗ ΔΙΠΛΩΜΑΤΙΚΗ ΕΡΓΑΣΙΑ: ΠΥΡΗΝΙΚΟΙ ΑΝΤΙΔΡΑΣΤΗΡΕΣ ΣΥΝΤΗΞΗΣ,\nΜΙΧΑΗΛ ΙΩΑΝΝΟΥ ΚΑΤΣΙΠΗΣ, Ε.Μ.Π. 2013\nΞΕΣΠΑΣΜΑ! Γ. Τράγκας: Πικρές αλήθειες (ΒΙΝΤΕΟ)\nTokamak: Επιπτώσεις από τον τεχνητό ήλιο της Κίνας...\nΚΙΝΑ - Η κατασκευή ενός δεύτερου «τεχνητού ήλιου»:...


La Mirabelle, Αμβούργο - Κριτικές εστιατορίων - TripAdvisor\nLa Mirabelle, Αμβούργο\nΝο 80 από 3.093 Εστιατόρια - Αμβούργο}\nBundesstr. 15, 20146 Αμβούργο, Γερμανία\nΚαθυστερημένη γενέθλια γεύμα\nΓαλλική δείπνο στο hamburger\nΤο Super φαγητό και το τυρί να πεθάνουν για\nΣυνιστάται ανεπιφύλακτα. Τι υπέροχο μέρος.\nΗ γαστρονομική απόλαυση στο Αμβούργο\nΕξαιρετική εξυπηρέτηση και τη Γαλλία φαγητό\nΔιεύθυνση: Bundesstr. 15, 20146 Αμβούργο, Γερμανία\nΤοποθεσία: Ευρώπη > Γερμανία > Αμβούργο> > Rotherbaum\nΑριθμός τηλεφώνου: +49 40 4107585


Ο Κώστας Καραμανλής αποκαθιστά τις σχέσεις του με τον Ρουσόπουλο και εγκαταλείπει την πολιτική ζωή | Simatoros\n← Επίκειται μίνι ανασχηματισμός\nΣτους πέντε ουρανούς ο Πολύδωρας, έγινε αρχηγός κόμματος όπως ονειρευόταν για πολλά χρόνια – Νέος όροφος στη «γαλάζια πολυκατοικία» →\nΟ Κώστας Καραμανλής αποκαθιστά τις σχέσεις του με τον Ρουσόπουλο και εγκαταλείπει την πολιτική ζωή\nΠριν φει ετοιμάζεται αποφάσισε να μιλήσει με… βιβλίο φωτιά! Αποκαλύπτει τους λόγους για τους οποίους «χάρισε» την πρωθυπουργία στον Γιώργο Παπανδρέου\nΈτοιμος να αποχωρήσει από την πολιτική είναι ο Κώστας Καραμανλής, αφού πρώτα μιλήσει για όσα εδώ και μια πενταετία κρατά το στόμα του ερμητικά κλειστό.\nΟ πρώην πρωθυπουργός σύμφωνα με πληροφορίες σκέπτεται να εκδώσει βιβλίο στο οποία θα κάνει μια ιστορική καταγραφή της περιόδου που ήταν πρωθυπουργός, όσο και για τα 12 χρόνια που έμεινε στο τιμόνι της ΝΔ.\nΟ Κώστας Καραμανλής γνωρίζει ότι το βιβλίο αυτό μπορεί να αποτελέσει ένα κείμενο που θα δώσει τροφή σε πολιτικές αντιπαραθέσεις και κυρίως δεν θέλει να κατηγορηθεί για προσπάθεια αποσταθεροποίησης. Γι’ αυτό και θα προσέξει πολύ το χρόνο στον οποίο θα γίνει η έκδοση.\nΕπίσης, όπως αναφέρει η ίδια πηγή, ενδεχομένως η έκδοση του βιβλίου του πρώην πρωθυπουργού, να προχωρήσει μόνο αν και εφόσον αποφασίσει να αποχωρήσει από την ενεργό πολιτική, δηλαδή να μην είναι υποψήφιος βουλευτής στις επόμενες εκλογές.\nΠάντως στην προσπάθεια του πρώην πρωθυπουργού θα συνεισφέρει και ο δημοσιογράφος και πρώην υπουργός Θοδωρής Ρουσόπουλος. Οι σχέσεις των δύο ανδρών έχουν αποκατασταθεί πλήρως εδώ και ένα χρόνο τουλάχιστον και οι συναντήσεις στο γραφείο του Κώστα Καραμανλή είναι πολύ συχνές.\nΣτενοί συνεργάτες της πρωθυπουργίας Καραμανλή, που βρέθηκαν στο Μαξίμου, όπως ο Γιάννης Αγγέλου, ο Ευάγγελος Αντώναρος, αλλά και ο Προκόπης Παυλόπουλος, είναι έτοιμοι να συνδράμουν στην προσπάθεια συγγραφής του βιβλίου από τον πρώην πρωθυπουργό. Άλλωστε ένα τέτοιο εγχείρημα χρειάζεται πολλές μαρτυρίες και πολλή δουλειά από τους ανθρώπους που είχαν ρόλο στην περίοδο της κυβέρνησης Καραμανλή.\nΕδώ και πέντε χρόνια ο Κώστας Καραμανλής αποφεύγει οποιαδήποτε δήλωση ή πολιτική παρέμβαση. Όσοι αναρωτιούνται για όσα τον οδήγησαν στην απόφαση να εγκαταλείψει την πρωθυπουργία το 2009, ίσως πάρουν την απάντησή τους αν επιβεβαιωθούν οι πληροφορίες.


stogiatro - Ο προσυμπτωματικός έλεγχος και η σημασία του\nΟ προσυμπτωματικός έλεγχος και η σημασία του\nΠρόκειται για το γνωστό σε όλους check-up. Αυτό που πρέπει να γίνει κατανοητό είναι οτι ο προσυμπτωματικός έλεγχος δεν περιλαμβάνει μόνο τον εργαστηριακό έλεγχο του ασθενή\nαλλά και τη λήψη ορθού ιστορικού και την πλήρη κλινική εξέταση απο το θεράποντα. Είναι απαραίτητο να έχει καλλιεργηθεί εμπιστοσύνη στη σχέση θεράποντα-εξεταζομένου όπου ο ασθενής θα εκφράσει όλες τις πιθανές απορίες και ανησυχίες του.\nΑκολούθως ο ιατρός θα δώσει τον πλήρη εργαστηριακό έλεγχο που περιλαμβάνει έλεγχο αναιμίας, σακχαρώδη διαβήτη και δυσλιπιδαιμίας,ουρικού οξέος.\nΠάνω απο 50 ετών συστήνεται προληπτικά κολονοσκόπηση,μετά τα 40 για τις γυναίκες μαστογραφία που είναι ετήσια και ανά 2 έτη μετά τα 55 έτη.\nΟ ασθενής φυσικά αν έχει συγκεκριμένο πρόβλημα πρέπει να κατευθυνθεί απο το θεράποντα για τη συχνότητα παρακολούθησης και τις επιπλέον εξετάσεις που πρέπει να γίνουν.Τέλος θα πρέπει να εντυπωθεί ότι η πρόληψη είναι καλύτερη απο τη θεραπεία.\nΕπίσης το check up δεν είναι στείρα αξιολόγηση εργαστηριακών εξετάσεων αλλά όπως αναφέρθει ανωτέρω ο ασθενής πρέπει να ελεγχθεί κλινικά.\nΤο φαινόμενο να μην εμφανίζεται καν ο ίδιος αλλά συγγενής με τις εξετάσεις του στον ιατρό για εκτίμηση είναι λάθος διότι πάντα διαφεύγουν στοιχεία που θα ήταν διευκρινιστικά και θα βοηθούσαν στην ορθή θεραπεία του ασθενή.


Κώστας Χρυσόγονος Ευρωβουλευτής: Απριλίου 2014\nΑναρτήθηκε από Kostas Chryssogonos στις 1:20 μ.μ. Δεν υπάρχουν σχόλια:\nΑναρτήθηκε από Kostas Chryssogonos στις 1:19 μ.μ. Δεν υπάρχουν σχόλια:\nΑναρτήθηκε από Kostas Chryssogonos στις 1:17 μ.μ. Δεν υπάρχουν σχόλια:\nΑναρτήθηκε από Kostas Chryssogonos στις 1:01 μ.μ. 2 σχόλια:\nΑναρτήθηκε από Kostas Chryssogonos στις 10:07 π.μ. Δεν υπάρχουν σχόλια:\nΑναρτήθηκε από Kostas Chryssogonos στις 1:55 μ.μ. Δεν υπάρχουν σχόλια:\nΑναρτήθηκε από Kostas Chryssogonos στις 11:36 π.μ. 1 σχόλιο:\nΑναρτήθηκε από Kostas Chryssogonos στις 11:31 π.μ. Δεν υπάρχουν σχόλια:\nΑναρτήθηκε από Kostas Chryssogonos στις 11:12 π.μ. Δεν υπάρχουν σχόλια:\nΑναρτήθηκε από Kostas Chryssogonos στις 11:45 π.μ. Δεν υπάρχουν σχόλια:\nΑναρτήθηκε από Kostas Chryssogonos στις 11:42 π.μ. Δεν υπάρχουν σχόλια:\nΑναρτήθηκε από Kostas Chryssogonos στις 12:16 μ.μ. Δεν υπάρχουν σχόλια:


Όμορφο φωτεινό δωμάτιο, κεντρικό D1 - Airbnb\nΌμορφο φωτεινό δωμάτιο, κεντρικό D1\nDistrict 1 , Ho Chi Minh City, Hồ Chí Minh, Βιετνάμ\nΗ βίλα μας είναι μια ιδανική διαμονή στο κέντρο της HCMC, η οποία βρίσκεται σε έναν ήσυχο δρόμο της Σαϊγκόν. Από το σπίτι μας διαμονή στο κέντρο της HCMC, μπορείτε να περπατήσετε στη διάσημη Banh Xeo 46A και Tan Dinh Αγοράς , σε 3' με τα πόδια, και θα απολαύσετε.\nΤο δωμάτιο είναι μέρος μιας ιδιωτικής κατοικίας που αποτελείται από 9 μονάδες. Αυτή η μονάδα είναι στον τρίτο όροφο χωρίς ανελκυστήρα .\nDistrict 1 , Ho Chi Minh City - 7 διανυκτερεύσεις\n4,86 στα 5 αστέρια από 16 κριτικές\n4,86 · 16 κριτικές\nΤο σπίτι βρίσκεται σε ένα μικρό σοκάκι έξω από έναν ήσυχο δρόμο. Με μόλις 3 λεπτά με τα πόδια θα σας υποδεχτεί η βουητό Tan dinh Market . Θα έχετε τόσο την επιλογή μιας τοπικής αστικής γειτονιάς, καθώς και όλες τις σύγχρονες ανέσεις και την ηρεμία μόλις λίγα βήματα μακριά.\nΕίμαστε ένα ζευγάρι συνταξιούχων που ζει στο σπίτι τον περισσότερο καιρό. Ταξιδεύουμε κατά διαστήματα, αλλά βάζουμε τα δυνατά μας για να είμαστε διαθέσιμοι. Κατά τη διάρκεια αυτής της περιόδου είμαστε μακριά, θα υπάρχει κάποιος που διαμένουν στο σπίτι και να σας βοηθήσει όποτε χρειάζεστε. Μη διστάσετε να μας κάνετε οποιαδήποτε ερώτηση έχετε ανά πάσα στιγμή.\nΕίμαστε ένα ζευγάρι συνταξιούχων που ζει στο σπίτι τον περισσότερο καιρό. Ταξιδεύουμε κατά διαστήματα, αλλά βάζουμε τα δυνατά μας για να είμαστε διαθέσιμοι. Κατά τη διάρκεια αυτής…\nΕξερευνήστε άλλες επιλογές μέσα και γύρω από την πόλη District 1 , Ho Chi Minh City


Κατούνα Κου Πε Πε: 04/21/15\nΗ δήλωση του Γιώργου Σεφέρη κατά της δικτατορίας στο BBC στις 28 Μαρτίου 1969\nΟ δημοφιλής ιστότοπος weather.com μέσω ενός φωτογραφικού αφιερώματος παρουσιάζει τους 50 προορισμούς που διαθέτουν τα πιο κρυστάλλινα και καθαρά νερά στον κόσμο.\nΔύο ελληνικοί προορισμοί ξεχώρισαν για τις καταγάλανες παραλίες τους, που κάθε χρόνο συγκεντρώνουν χιλιάδες τουρίστες. Τα 2 ελληνικά νησιά ξεπέρασαν γνωστούς προορισμούς όπως τα νησιά Μπόρα – Μπόρα, τα Μπαρμπέιντος, τα Μπελίζ αλλά και εξωτικές παραλίες στο Μεξικό. Η Λευκάδα βρέθηκε στην δωδέκατη θέση, ενώ στην τριακοστή θέση οι Αντίπαξοι.\nΕτικέτες βόλτες, Ελλάδα\nΝα πείτε σε αυτό το παιδί, που στάζει ακόμα εκεί στη Ρόδο, πως έφτασε και πέθανε στην Ευρώπη του Διαφωτισμού και της Δημοκρατίας.\nΝα του πείτε πως το "Πρώτο Θέμα" γράφει ότι πρέπει να τους επαναπροωθούμε και το Λιμενικό να είναι πιο αυστηρό.\nΝα του πείτε πάντως πως δεν ανησυχούμε πια για αυτό, δεν πρόλαβε να "καταλάβει" τις πόλεις μας. (Να του πείτε επίσης πως σε αυτή η σκηνή μοιάζει πολύ με το δικό μου παιδί όταν παίζουμε αεροπλανάκι και ότι στ' αλήθεια απορώ πώς γέμισε με τόσα σκατά το κεφάλι μας...)\nΕτικέτες επικαιρότητα, μετανάστευση, προβληματισμοί\nΜην προσπαθείς να αποφύγεις το αύριο μένοντας κολλημένος στο χθες Γιατί κάποια στιγμή θα γελάς με το σήμερα σου ..........................................................\nΠόσο θ' αντέξω ακόμη ; Αυτό το να κυνηγώ το αύριο για να ζήσω το έκανα και χθες το κάνω και σήμερα Πότε θα τα καταφέρω επιτέλους ; Κουράστηκα να το ψάχνω και να κρύβεται μια στο χθες και μια στο σήμερα Δεν αντέχω\nΘα το διαβάσετε αναρτημένο ΕΔΩ\nΓι αυτό και σήμερα που είναι κυβέρνηση και τους κτύπησε κατακέφαλα η πραγματικότητα της ΕΙΣΒΟΛΗΣ λαθρομεταναστών είναι γυμνοί θεωρητικά και πολιτικά, ψελλίζουν, απλώς, ασυναρτησίες και ανοησίες (σαν αυτές που ξεστομίζει η Χριστοδουλοπούλου) ή λεκτικούς φορμαλισμούς, όπως η Κωνσταντοπούλου: Έτσι ξεφεύγουν από την πραγματικότητα, εξακολουθούν να της γυρίζουν την πλάτη…\nΜια επιλογή αυτών των κειμένων θα τη βρείτε εδώ\nΒρίσκεται ολόκληρο εδώ\nΟἱ Πατέρες μάλιστα ὁρίζουν ὅτι οἱ ἀρχάριοι στήν πνευματική ζωή πρέπει νά καταγίνονται πολύ μέ τή σωμάτικη ἐργασία, γιά νά μή τούς πειράζει ὁ σατανᾶς, χωρίς φυσικά νά παραλείπουν καί τήν προσευχή. Καί προσευχή καί ἐργασία. Νά μήν ἀμελεῖς τίς μετάνοιές σου, γιατί αὐτό φοβίζει τόν σατανᾶ. Νά γνωρίζεις ὅτι θά σέ πολεμήσουν πολύ οἱ δαίμονες, ὅταν ἀρχίζεις νά προσκυνᾶς τόν Θεό σου. Κανένα πρᾶγμα στόν πνευματικό ἀγώνα δέν εἶναι ἀνώτερο ὅσο ἡ ἀσκητική προσπάθεια, πού τόσο φθονοῦν οἱ δαίμονες, γιατί καίγονται ὅταν βλέπουν τούς χριστιανούς νά πέφτουν γονατιστοί μπροστά στόν Ἐσταυρωμένο. Νά ζητᾶς τό ἔλεος τοῦ Θεοῦ καί Αὐτός θά φωτίσει τό σκοτάδι τῆς καρδιᾶς σου καί θά κάνει ν' ἀνθίσει μέσα σου ἕνας πνευματικός παράδεισος. Πρῶτα ὅμως πρέπει νά κόψεις κάθε ἁμαρτωλό πρᾶγμα πού σέ συνδέει μέ τόν κόσμο καί μετά νά στραφεῖς στόν ἐσωτερικό σου κόσμο, γιά νά ξεριζώσεις ὅ,τι σάπιο ὑπάρχει. Αὐτά ὅπως σοῦ εἶπα καί πιό πάνω, δέν εἶναι εὔκολα πράγματα. Τό νά καθαρίσει κανείς τόν ἑαυτό του ἀπό τούς σαρκικούς μολυσμούς ἀπαιτεῖ ἀγώνα μεγάλο πού θά διαρκέσει πολύ καιρό. Καί αὐτά στά λέω ὄχι γιά νά σέ ἀπελπίσω γιά τή σωτηρία σου, ἀλλά γιά νά σέ βοηθήσω νά προχωρᾶς συνεχῶς, μέχρις ὅτου γευθεῖς τή γλυκύτητα πού προσφέρει ὁ Θεός.Γιατί ἡ γλυκύτητα τῆς ἁμαρτίας εἶναι ψευτική καί πρόσκαιρη. Μόνο κοντά στό Θεό θά βρεῖς πραγματική παρηγοριά καί καταφύγιο.\nΈρχεσαι λίγο κάθεσαι Στον κήπο μας κι ανθίζεις Το αίμα μας επότισε Κι ανάσταση μυρίζεις\nΕτικέτες εποχές, τραγούδι\nΤο πεντοζάλι του θρυλικού επαναστάτη Δασκαλογιάννη\nΗ άγνωστη ιστορία του οπλαχηργού (καθιέρωσε τον κρητικό χορό) των Σφακιανών στον μεγάλο ξεσηκωμό τον Απρίλιο του 1770 εναντίον των Οθωμανών. Το όνομα του πήραν το στρατόπεδο του Ηρακλείου και το αεροδρόμιο Χανίων\nΤον Απρίλιο του 1770, ενώ μαινόταν ο ρωσοτουρκικός πόλεμος, 2.000 Σφακιανοί όρμησαν εναντίον των Οθωμανών αναζητώντας τη λευτεριά. Ανάμεσά τους, το «Σεϊτάν τακίμι», το «Σώμα Δαιμόνων», όπως αποκαλούσαν οι Τούρκοι τους εκπαιδευμένους σε επιδρομές μέσα στο σκοτάδι «Νυχτοπολεμιστές». Και ψυχή τους, ο Ιωάννης Βλάχος, ο Δασκαλογιάννης, ο οπλαρχηγός που καθιέρωσε τον πεντοζάλη. Δυόμισι αιώνες αργότερα, ο Ελληνικός Στρατός τον τιμά αφιερώνοντάς του το στρατόπεδο Ηρακλείου, το ελληνικό κράτος ονομάζει «Δασκαλογιάννης» το αεροδρόμιο Χανίων και οι απανταχού Κρήτες διηγούνται ακόμη την ιστορία του στα παιδιά και τα εγγόνια τους...\nΤο 1768 η Μεγάλη Αικατερίνη της Ρωσίας κήρυξε τον πόλεμο στην Οθωμανική Αυτοκρατορία. Επιθυμώντας να δημιουργήσει κάποιο είδος αντιπερισπασμού, έστειλε στην Πελοπόννησο τους αδελφούς Ορλώφ επικεφαλής ρωσικής δύναμης και τα Ορλωφικά ξέσπασαν με την εμφάνιση διάσπαρτων επαναστατικών εστιών. Πρωταγωνιστικό ρόλο έπαιξαν οι Μανιάτες, στο πλευρό των οποίων έσπευσαν και αρκετοί Σφακιανοί. Σύντομα τα Ορλωφικά θα έβαζαν φωτιά και στην ίδια την Κρήτη, στην ορεινή και άγρια περιοχή των Σφακίων, που τελούσε υπό ένα ιδιότυπο καθεστώς, καθώς από το 1658 οι ντόπιοι είχαν απαλλαγεί από την πολυπληθή παρουσία των Οθωμανών και με τη στροφή τους προς τη θάλασσα είχαν ευημερήσει.\nΗγετική φυσιογνωμία στα Σφακιά ήταν ο Ιωάννης Βλάχος, γεννημένος το 1722, πλούσιος έμπορος, που είχε τότε υπό την κατοχή του τέσσερα μεγάλα τρικάταρτα καράβια που αρμένιζαν όλη τη Μεσόγειο. Μορφωμένος και πολύγλωσσος καθώς ήταν, απέκτησε από τους συντοπίτες του ως ένδειξη σεβασμού το προσωνύμιο «Δάσκαλος» ο Δασκαλογιάννης. Ηδη από το 1765 εμφανίζεται ως «κετχουντάς» (πρόεδρος) της επαρχίας του και έχει αποκτήσει σημαντικές επαφές με προσωπικότητες της εποχής. Η γνωριμία του με τον Μπενάκη και τους Μπέηδες της Μάνης, και ίσως και με τον Θεόδωρο Ορλώφ, τον ώθησε στην προετοιμασία της Επανάστασης. Το 1769 και έως την άνοιξη του 1770 συγκέντρωνε όπλα και εφόδια, φρόντιζε για την οχύρωση καίριων στρατηγικών σημείων και παρά τις αντιρρήσεις που είχαν ορισμένοι επιφανείς Σφακιανοί, κατάφερε να πείσει τους συμπατριώτες του να τον ακολουθήσουν.\nΕτσι, το Πάσχα του 1770, στις 4 Απριλίου, άρχισε η Επανάσταση. Δύο χιλιάδες Σφακιανοί όρμησαν στις γειτονικές επαρχίες του Αποκόρωνα, της Κυδωνίας και του Αγ. Βασιλείου. Ανάμεσά τους υπήρχαν και οι «Νυχτοπολεμιστές» του Γιωργακομάρκου από τον Καλλικράτη, οι οποίοι ήταν εκπαιδευμένοι στις νυχτερινές επιδρομές κατά των Τούρκων στα πεδινά. «Σεϊτάν τακίμι», δηλαδή «Σώμα Δαιμόνων», τους αποκαλούσαν οι Οθωμανοί που υπέφεραν από αυτούς. Τρομαγμένοι στην αρχή οι Τούρκοι, κατέφυγαν στα φρούρια της περιοχής. Η αντίδρασή τους όμως ήταν άμεση και αποφασιστική.\nΤον Μάιο, ο πασάς των Χανίων συγκέντρωσε δύναμη 15.000 αντρών, οι οποίοι κινήθηκαν κατά των ολιγάριθμων επαναστατών, που οχυρώθηκαν στο οροπέδιο της Κράπης, βόρεια από του Ασκύφου, την κεντρική «πύλη» των Σφακίων. Παρά τη συντριπτική εις βάρος τους αναλογία δυνάμεων, οι επαναστάτες κράτησαν ηρωικά τη δύναμη των Οθωμανών τις πρώτες ημέρες της μάχης. Η μαχητικότητά τους δεν κάμφθηκε ούτε και όταν οι Τούρκοι, όπως λέγεται, κατά τις επιθέσεις τους τοποθετούσαν μπροστά τους «σακουλιέρηδες», τους χριστιανούς κουβαλητές εφοδίων που είχαν μαζί τους. Ωσπου πληροφορήθηκαν ότι άλλο τουρκικό σώμα, 8.000 αντρών, που απέστειλαν οι πασάδες του Ρεθύμνου και του Μ. Κάστρου, πλησίαζε από τα ανατολικά, από το μέρος του Καλλικράτη, με σκοπό να παρακάμψει τις θέσεις τους. Διαιρώντας τις δυνάμεις τους, και παρά την πεισματική αντίστασή τους, οι Σφακιανοί αναγκάστηκαν να υποχωρήσουν στα όρια της επαρχίας τους. Οι Τούρκοι, από την άλλη, ενώθηκαν στην περιοχή του Ασκύφου, πατώντας στις 6 Ιουνίου 1770, έπειτα από πολλά χρόνια, το σφακιανό έδαφος.\nΗ κατάσταση πλέον ήταν απελπιστικά δύσκολη για τους Σφακιανούς. Η ρωσική βοήθεια δεν ήλθε ποτέ και η υπόλοιπη Κρήτη δεν ακολούθησε τον ξεσηκωμό τους, καθώς βρισκόταν υπό την πρωτόγνωρη σε αριθμό για τον ελληνικό χώρο και σκληρότατη οθωμανική κατοχή. Οι επαναστάτες όμως δεν παραδόθηκαν. Από χωριό σε χωριό έδωσαν μάχη, σώμα με σώμα πολλές φορές, με τον πολυάριθμο αντίπαλο στρατό, προσπαθώντας να προσφέρουν τον χρόνο στα γυναικόπαιδα να βρουν ασφάλεια έξω από την Κρήτη ή στις σπηλιές και στα βουνά της περιοχής. Ανάμεσα σε αυτούς που έπεσαν στα χέρια του εχθρού ήταν και οι δύο θυγατέρες του Δασκαλογιάννη.\nΗ Νίμπρος, η Χώρα των Σφακίων, η Ανώπολη, η Αράδαινα, όλα τα χωριά της περιοχής καταστράφηκαν. Τα Σφακιά ξεθεμελιώθηκαν. Από τις σφακιανές Μαδάρες, όμως, από τις βουνοκορφές, με όσα γυναικόπαιδα δεν είχαν φύγει ή υποστεί τη σφαγή και την αιχμαλωσία να είναι κρυμμένα στο φαράγγι της Σαμαριάς, οι επαναστάτες συνέχιζαν να πολεμούν· άρχιζαν πλέον τον ανταρτοπόλεμο. Ολο το καλοκαίρι και στις αρχές του φθινοπώρου αμύνθηκαν γενναία κατά των Τούρκων. Αλλά καθώς ερχόταν ο βαρύς χειμώνας, η θέση τους επιβαρύνθηκε ακόμη περισσότερο.\nΟ πασάς, από τη μεριά του, προσπαθούσε να πείσει τον Δασκαλογιάννη να παραδοθεί και να δηλώσει υποταγή, εγγυώμενος την προσωπική του ασφάλεια, προκειμένου ο στρατός του να υποχωρήσει από τα Σφακιά. Λέγεται μάλιστα ότι πειθανάγκασε τον αιχμάλωτο αδελφό του Δασκαλογιάννη, τον Νικολό Σγουρομάλλη, να του γράψει για να τον διαβεβαιώσει για τις τουρκικές προθέσεις. Εν τέλει, παρά τις αντιρρήσεις των υπόλοιπων ηγετών, ο Ελληνας αρχηγός, υπό το βάρος της αποτυχίας του κινήματός του, αποφάσισε να δεχτεί την πρόσκληση του πασά, ώστε να αποφευχθεί η ολοκληρωτική καταστροφή των Σφακιανών. Μαζί του ακολούθησαν και περίπου 70 πρόκριτοι της περιοχής.\nΗ μοίρα που περίμενε όμως αυτούς και τα Σφακιά ήταν ιδιαίτερα σκληρή. Τον Μάρτιο οι Τούρκοι επέβαλαν τους ιδιαίτερα σκληρούς όρους τους: επιβολή κεφαλικού φόρου, παράδοση των όπλων και των πρωταίτιων του κινήματος, αποχή από την προσφορά βοήθειας προς τα χριστιανικά πλοία, άσκηση της δικαστικής εξουσίας στην περιοχή από διορισμένο ιεροδίκη, απαγόρευση επιδιόρθωσης των εκκλησιών και ανέγερσης νέων ναών, απαγόρευση ανέγερσης πύργων, υποχρέωση υιοθέτησης της ενδυμασίας των «ραγιάδων». Από τους πρόκριτους που συνόδευσαν τον Δασκαλογιάννη, ορισμένοι εκτελέστηκαν και οι περισσότεροι ρίχτηκαν υπό άθλιες συνθήκες στις φυλακές του Μ. Κάστρου.\nΟι έγκλειστοι Σφακιανοί κατόρθωσαν έπειτα από τρία χρόνια στη φυλακή να δραπετεύσουν και να επιστρέψουν στον τόπο τους, αγνώριστοι πια από τις ταλαιπωρίες. Εκεί αντίκρισαν τα Σφακιά ρημαγμένα και ερημωμένα από τις πρωτοφανείς καταστροφές και λεηλασίες. Από τις δύο κόρες του Δασκαλογιάννη λέγεται ότι η μία αυτοκτόνησε. Η δεύτερη, η Μαρία, δόθηκε σύζυγος του Αμπλού Αχμέτ πασά, αξιωματούχου του νησιού, και έφυγε μαζί του για την Κωνσταντινούπολη. Το 1820, χήρα πια, έγινε καλόγρια στην Τήνο, απ' όπου το 1821 συνέβαλε στην Επανάσταση στην Κρήτη.\nΤο κόστος που πλήρωσαν τα Σφακιά για την Επανάσταση ήταν ιδιαίτερα επαχθές. Ομως, η θέληση για αντίσταση δεν κάμφθηκε. Μόλις τρία χρόνια μετά την εκτέλεση του αρχηγού τους, Σφακιανοί επιδρομείς εκτέλεσαν τον πανίσχυρο Τουρκοκρητικό γενίτσαρο Αγά Ιμπραήμ Αληδάκη, καταστρέφοντας τον πύργο του στο Μπρόσνερο. Ο ίδιος ο Δασκαλογιάννης, αγνός επαναστάτης, λάτρης της ελευθερίας και ηρωικός αγωνιστής, μετατράπηκε σε σύμβολο όλων των μετέπειτα Κρητικών επαναστατών. Και το πνεύμα της επανάστασης του 1770 ενέπνευσε αδιαμφισβήτητα τον δεκάχρονο ξεσηκωμό του νησιού το 1821 και τη συμμετοχή σ' αυτόν της ίδιας της περιοχής των Σφακίων.\nΓια τον Δασκαλογιάννη ο πασάς επιφύλαξε την πιο φριχτή τιμωρία. Αφού χωρίς αποτέλεσμα προσπάθησε να τον πείσει να βοηθήσει στην παράδοση των υπόλοιπων αδελφών του, ο πασάς διέταξε και τον οδήγησαν στην πλατεία Ατ-Μεϊντάν, προς την ανατολική πύλη του Ηρακλείου, στις 17 Ιουνίου 1771, όπου ο Τούρκος δήμιος τον έγδαρε ζωντανό. Οπως παραδίδεται, τις λωρίδες από το δέρμα του τις πέταγε περιπαιχτικά στον όχλο που παρακολουθούσε την εκτέλεση. Λέγεται ακόμη ότι ο αδελφός του Νικολός αναγκάστηκε να παραστεί στην εκτέλεση, δεν άντεξε το φριχτό μαρτύριο του αδελφού του και κατέληξε τρελός. Ο Δασκαλογιάννης, όμως, υπέμεινε τα πάντα ως το τέλος αλύγιστος. Το σώμα του έμεινε άταφο, σε κοινή θέα, ακόμη δύο ημέρες.\nΤο 1786 ο ηρωικός αγώνας και ο μαρτυρικός θάνατος του Δασκαλογιάννη έγιναν λαϊκό τραγούδι, για να διασωθούν στη μνήμη του κρητικού λαού. Αμεσος γνώστης των γεγονότων, ο αγράμματος τυροκόμος από το Μουρί Σφακίων μπαρμπα-Παντζελιός διηγήθηκε την ιστορία του σε 1.034 δεκαπεντασύλλαβους ομοιοκατάληκτους στίχους στον Αναγνώστη του παπα-Σήφη του Σκορδύλη, όπως αναφέρεται στο ίδιο το τραγούδι. Σαν ένας νέος Ομηρος της λαϊκής μας παράδοσης, ο μπαρμπα-Παντζελιός αρχίζει το τραγούδι του παρακαλώντας τον Θεό να του δώσει την απαραίτητη έμπνευση: «Θε μου και δώσ' μου φώτιση, καρδιά σαν το καζάνι / να κάτσω να συλλογιστώ τον Δάσκαλο τον Γιάννη». Με πολλές εκδόσεις στο παρελθόν, στην εποχή μας το τραγούδι ενέπνευσε συνθέτες όπως ο Νίκος Μαμαγκάκης και ο Γιάννης Μαρκόπουλος. Μελοποιήθηκε αποσπασματικά το 1978 από τον παπα-Αγγελο Ψυλλάκη, εφημέριο από τα Σφακιά και εκτελεστή ριζίτικων τραγουδιών. Υπάρχει επίσης στον δίσκο του Αντώνη Μαρτσάκη «Τση χώρας και τση ρίζας», που κυκλοφόρησε πρόσφατα.\nΠεντοζάλης: ο πολεμικός χορός της Επανάστασης\nΟ πεντοζάλης φαίνεται να έχει τις ρίζες του στην Επανάσταση του Δασκαλογιάννη. Σύμφωνα με την παράδοση, ο χορός πήρε τη σύγχρονη μορφή του εκείνα τα χρόνια και πιθανόν προήλθε από τον μετασχηματισμό παλαιότερου, πυρρίχιου χορού, αποκτώντας και τους ανάλογους συμβολισμούς. Η ονομασία του συμβολίζει το πέμπτο ζάλο (βήμα), την πέμπτη, δηλαδή, κατά σειρά ελπίδα για την απελευθέρωση της Κρήτης από τους Τούρκους. Εχει δέκα βήματα, σε ανάμνηση της ημέρας κατά την οποία οι Σφακιανοί έλαβαν την απόφαση της Επανάστασης, της 10ης Οκτωβρίου 1769. Τέλος, η μουσική του αποτελείται από δώδεκα παρτές (μουσικές φράσεις), προς τιμήν των δώδεκα ηγετών του ξεσηκωμού. Κατά την παράδοση -όπως την κατέγραψε ο μουσικός Κωστής Παπαδάκης ή Ναύτης και την υποστηρίζει ο Ι. Τσουχλαράκης στο βιβλίο του «Οι χοροί της Κρήτης και αλλού»- στα μέσα του 1769 ο Δασκαλογιάννης ζήτησε από τον βιολάτορα της εποχής Στέφανο Τριανταφυλλάκη ή Κιώρο από το Γαλουβά Λουσακίων Κισσάμου να ετοιμάσει έναν πυρρίχιο χορό για την Επανάσταση. Χαρακτηριστικό είναι και το περιεχόμενο μιας επιστολής, στην οποία ως αποστολέας φέρεται ο Δασκαλογιάννης και ως παραλήπτης ο Κιώρος. Εκτός του ότι φανερώνει την επικοινωνία των δύο ανδρών, η επιστολή ενισχύει την παράδοση, καθώς σ' αυτήν γίνεται κεκαλυμμένη αναφορά για πέμπτο ζάλο και δώδεκα «κουμπάρους», υπονοώντας το επικείμενο κίνημα και τους δώδεκα ηγέτες του! Εως τις αρχές της δεκαετίας του 1960, στις επαρχίες Σελίνου και Κισάμου, όταν χόρευαν πεντοζάλη, στο άκουσμα κάθε σκοπού της μουσικής φώναζαν το όνομα του καπετάνιου στον οποίο αντιστοιχούσε ο σκοπός, προς τιμήν του Δασκαλογιάννη και των συντρόφων του.\nSerj Tankian: Συγκλονιστικό Τραγούδι – αφιέρωμα για τη γενοκτονία των Αρμενίων\nΟ Serj Tankian, τραγουδιστής των περίφημων System Of A Down κυκλοφόρησε το τραγούδι «100 Years» αφιερωμένο στα θύματα από τη γενοκτονία των Αρμενίων από το Οθωμανικό κράτος. Σε αυτή τη κυκλοφορία υπάρχει έντονη η ελληνική συμμετοχή αφού μαζί με τον Serj Tankian συνεργάζονται ο Ελληνονεoζηλανδός συνθέτης, John Psathas και οι μουσικοί Σ. Σινόπουλος, Β. Καρίπης, Π. Κούρτης, Α. Παππάς και Κ.Θεοδωράκος, Σ. Λαμπροπούλου ενώ υπάρχουν και συνεργασίες με τον Jeffrey Mallow από την Αρμενία (Vardan Grigoryan) και από τον Καναδά (ηθοποιός, μουσικός David Alpay). Το τραγούδι που τιτλοφορείται «100 Years», σηματοδοτεί τα 100 χρόνια από τα αιματηρά γεγονότα που οδήγησαν στη γενοκτονία Αρμενίων, Ελλήνων και Ασσυρίων κατά τη διάρκεια του Α’ Παγκοσμίου Πολέμου αλλά και τον ξεριζωμό χριστιανικών πληθυσμών από το Τουρκικό κράτος που αρνείται πεισματικά μέχρι και σήμερα να παραδεχτεί τις εγκληματικές ενέργειες εκείνης της εποχής. Να θυμίσουμε ότι οι System Of A Down πραγματοποιούν την ευρωπαική περιοδεία «Wake Up The Souls» που θα ολοκληρωθεί με την πρώτη live εμφάνιση του συγκροτήματος επί αρμενικού εδάφους, στην Πλατεία Δημοκρατίας της πρωτεύουσας Γιερεβάν.\nΕτικέτες Αρμενικό ζήτημα, τραγούδι\nΜε επιτυχία η εκδήλωση παρουσίασης του ντοκιμαντερ για τον Ιωάννη Καποδίστρια\nΣε μια επιτυχημένη εκδήλωση, παρουσία πλήθους κόσμου, εκπροσώπων της εκκλησίας, των αρχών, φορέων καθώς και συλλόγων παρουσιάστηκε επίσημα το Σάββατο 18 Απριλίου στο Παπαστράτειο Μέγαρο της ΓΕΑ Αγρινίου το ιστορικό Ντοκιμαντέρ παραγωγής του Σωματείου Ενωμένη Ρωμηοσύνη και του Αχελώος Tv\nH εκδήλωση ήταν αφιερωμένη στη μνήμη του Γεωργίου Μπόκα\nΜετά από έρευνα και τηλεοπτικά «γυρίσματα» τριών ετών η ΕΡΩ και ο Αχελώος Tv παρουσίασαν το ντοκιμαντέρ για την ζωή του Ιωάννη Καποδίστρια. Τον εξ απορρήτων σύμβουλο και υπουργό του αυτοκράτορα της Ρωσίας Αλεξάνδρου Α’ και μετέπειτα πρώτο Κυβερνήτη της Ανεξάρτητης Ελλάδας που έχει χαρακτηριστεί από Έλληνες και ξένους κορυφαίους ιστορικούς και πολιτικούς ως: πρωτοστάτης της ελληνικής παλιγγενεσίας, ασκητής της πολιτικής, αγωνιστής της Ορθοδοξίας, μάρτυρας της Ρωμηοσύνης, κορυφαίος των Ελλήνων, μεγάλος αρχιτέκτονας της πανευρωπαϊκής ειρήνης και μεταρρυθμιστής της Γαλλίας και Ελβετίας.\nΕμπνευστής και πρωτεργάτης της ιστορικής και πολιτιστικής παραγωγής στη μνήμη του οποίου αφιερώθηκε η πρώτη επίσημη παρουσίαση της είναι ο αείμνηστος Πρόεδρος της τηλεόρασης του Αχελώου Γεώργιος Μπόκας. Όπως συγκινημένος ανέφερε ο Δημήτρης Μπόκας μέλος του ΔΣ της Ε.ΡΩ και μέλος του ΔΣ του Αχελώου στον χαιρετισμό του “Ο δρόμος είναι μακρύς, ενωμένοι όμως θα μπορέσουμε να συνεχίσουμε το έργο της Ε.ΡΩ. , την προβολή των πνευματικών μας αξιών”. Αναφερόμενος στον τηλεοπτικό σταθμό Αχελώος ο κ Δ.Μπόκας ευχαρίστησε τους αφανείς ήρωες της προσπάθειας αυτής, το προσωπικό του σταθμού και έκλεισε τονίζοντας οτι “θα συνεχίσουμε να βαδίζουμε στο δρόμο που χάραξε εκείνος, το δρόμο της προσφοράς, έχοντας πάντα ως οδηγό τα λόγια του: Ο καλύτερος τρόπος να νικήσεις το κακό είναι να προβάλλεις το καλό” .\nΟ μεγάλος ηθοποιός Κώστας Καστανάς ο οποίος αφηγείται την ιστορία του Καποδίστρια στο ντοκιμαντέρ χαιρέτισε την εκδήλωση αναφέροντας μεταξύ άλλων “ Ο Καποδίστριας για μένα είναι Ιερό Πρόσωπο”\nΠρώτος ομιλητής στην εκδήλωση ήταν το μέλος της ΕΡΩ Δήμος Θανάσουλας οποίος αναφέρθηκε στο Πνεύμα Προσφοράς που διέπει την ΕΡΩ και το οποίο ήταν και το πνεύμα με το οποίο λειτουργούσε ο αείμνηστος Γεώργίος Μπόκας\nΓια τον Ιωάννη Καποδίστρια μίλησαν οι διακεκριμένοι Δημήτρης Μεταλληνός – Δρ Ιστορίας-Θεολογίας του Ιονίου Πανεπιστημίου, Εμμανουήλ Γιαννούλης Πρωτοπρεσβύτερος Μητροπολιτικού Ναού Αίγινας-Πτυχιούχος Νομικής – Θεολογίας του Παν/μιου Αθηνών και η Μαρία Μαντουβάλλου – Αναπληρώτρια καθηγήτρια του Πανεπιστημίου Αθηνών Ο κ Μεταλληνός Δρ Ιστορίας-Θεολογίας του Ιονίου Πανεπιστημίου αναφέρθηκε στην Κερκυραϊκή καταγωγή του Καποδίστρια καθώς επίσης ανέπτυξε το θέμα “ο Ρωμνίος Ιωάννης Καποδίστριας ως ο κατεξοχήν Ελληνορθόδοξος Ηγέτης της Πολιτικής Ιστορίας του Νέου Ελληνισμού”\nΗ άφιξης του Καποδίστρια στην Αίγινα ήταν το θέμα το οποίο ανέπτυξε ο π.Εμμανουήλ Γιαννούλης ο οποίος διακονεί στον Ιερό Ναό Κοιμήσεως της Θεοτόκου(Μητροπολιτικός ΙΝ Αίγινας) όπου και έλαβαν χώρα η Υποδοχή, η Ορκωμοσία του Πρώτου Εθνικού Κυβερνήτη της Ελλάδας ενώ ο Ιερός αυτό Ναός χρησιμοποιούνταν έως τότε ως “Βουλευτήριον”\nΗ Αναπληρώτρια καθηγήτρια του Πανεπιστημίου Αθηνών Μαρία Μαντουβάλλου αναφέρθηκε στην Ακτινοβολία του Καποδίστρια σε Ελλάδα και εξωτερικό ενώ ανέπτυξε το θέμα “Ο Καποδίστριας ως Σηματοδότης του Σήμερα”.\nΗ σπονδυλωτή οπτικοακουστική παραγωγή χωρίζεται σε επτά ξεχωριστές θεματικές ενότητες – επεισόδια και αποτελεί την ιστορική καταγραφή της ζωής, του έργου και της δράσης του πρώτου Κυβερνήτη της Ελλάδας. Το πρωτογενές υλικό του ντοκιμαντέρ αποτελείται από κινηματογραφικά πλάνα, αρχειακό οπτικοακουστικό υλικό και συνεντεύξεις επιστημόνων οι οποίοι μελετούν το έργο του Ιωάννη Καποδίστρια. Η μουσική επένδυση αποτελείται από κομμάτια του μεγάλου Έλληνα μουσικοσυνθέτη Σταμάτη Σπανουδάκη. Την συνοπτική παρουσίαση των επτά επεισοδίων της παραγωγής έκανε ο Διευθυντής της Τηλεόρασης του Αχελώου Κων/νος Ζαφείρης.\nΤην εκδήλωση έκλεισε με χαιρετισμό ο Σεβασμιότατος Μητροπολίτης Αιτωλίας και Ακαρνανίας Κοσμάς αναφερόμενος στην προσφορά της Ενωμένης Ρωμηοσύνης και του τηλεοπτικού σταθμού Αχελώου στην κοινωνία τις δύσκολες ημέρες που όλοι μαζί διανύουμε.\nΤο συντονισμό της εκδήλωσης πραγματοποίησε το Μέλος της Ε.ΡΩ. και συνεργάτης του Αχελώου Ανδρέας Μπλάνος.\nΕτικέτες εκδηλώσεις, Εκκλησία - Κοινωνία, Ι.Μ. Αιτωλίας & Ακαρνανίας\nΑΠΡΙΛΙΟΣ 1204: Η ΓΕΝΝΗΣΗ ΤΟΥ ΝΕΟΥ ΕΛΛΗΝΙΣΜΟΥ\nΜε την άλωση της Κων/πολης στις 13 Απριλίου του 1204, από τους Λατίνους της τέταρτης σταυροφορίας ξεκινάει η περίοδος της Φραγκοκρατίας.\nΜεγάλο μέρος των εδαφών της βυζαντινής επικράτειας περνάει κάτω από τον έλεγχο των Δυτικών. Τα κατακτηθέντα βυζαντινά εδάφη μοιράστηκαν ανάμεσα στους σταυροφόρους , με τους Βενετούς του δόγη Δάνδολο – που είχαν διαθέσει τον στόλο για την επιχείρηση – να παίρνουν τη μερίδα του λέοντος στην Πόλη και ένα πλήθος νησιών σε Αιγαίο και Ιόνιο. Αξίζει να σημειωθεί ότι η Ενετοκρατία τελείωσε επίσημα στα Επτάνησα (ήταν υπό βενετική κυριαρχία από την εποχή του 1204) με τη συνθήκη του Καμποφόρμιο τον Οκτώβριο του 1799. Η οριστική ενσωμάτωσή τους στον εθνικό κορμό έγινε τον Μάιο του 1864 (τα κατείχαν οι Άγγλοι) σημαίνοντας και το τέλος μίας αποικιοκρατικής περιόδου έξι αιώνων.....\nΚατ’ αρχήν η άλωση της Πόλης το 1204 δεν είναι μόνο ένα ιστορικό ορόσημο μιας «σκοτεινής εποχής», είναι η απαρχή της γέννησης του νέου Ελληνισμού. Eίναι η επαναφορά της ελληνικής συνείδησης στο κέντρο μιας νέας εθνικής δημιουργίας.\nΤο 1204 οι λατινικές δυνάμεις των Σταυροφόρων με τις ευλογίες του πάπα ΙΝΝΟΚΕΝΤΙΟΥ Γ' δεν κατέλυαν μια ηγεμονία , ένα παρηκμασμενο βασίλειο αλλά ένα κράτος που ήταν ο στυλοβάτης του χριστιανισμού στην Ανατολή και το οποίο είχε «κατακτήσει» πολιτιστικά και ιδεολογικά Ευρώπη και Ασία. Αρκετοί πανεπιστημιακοί και «ιστορικοί» διατείνονται ότι το Βυζάντιο ήταν ένα τεχνητό ιδεολόγημα, ένα δημιούργημα της ρωμαϊκής άρχουσας τάξης που στηριζόταν και σε κάποια μεταφυσική. Αυτό αποδεικνύει άγνοια της ιστορίας και παραχάραξη της αλήθειας .\nΕν πρώτοις, η βυζαντινή αυτοκρατορία ήταν η πολιτισμένη οικουμένη που ως φορέας του ελληνικού πνεύματος και του σωτηριολογικού μηνύματος τού χριστιανισμού έσωζε και διαφύλασσε τον ευρωπαϊκό πολιτισμό. Η Βυζαντινή οικουμένη αποτέλεσε τον ακάματο φύλακα των χριστιανικών και ελληνικών ιδεών και προστάτευε την Ευρώπη από τον ισλαμο- αραβικό και τουρκικό επεκτατισμό. Αντιμετώπισε με επιτυχία τις αραβικές και τουρκικές ορδές. Παράλληλα, «διοχέτευσε» στο σύνολο του ευρωπαϊκού χώρου τα στοιχεία εκείνα τα οποία μεταμόρφωσαν την περίφημη Εσπερία από μια ημιβαρβαρική περιοχή όπου κυριαρχούσαν τα γερμανικά φύλα σε ένα οργανωμένο σύνολο που άρχιζε να ακολουθεί σε πολλά σημεία τον βυζαντινό πολιτισμό.\nΚορυφαίοι ιστορικοί όπως ο Κ. Παπαρηγόπουλος και ο Απόστολος Βακαλόπουλος υποστηρίζουν ότι το 1204 καταρρέει η ιδεολογία αλλά και η πραγματικότητα της Βυζαντινής Αυτοκρατορίας. Η αυτοκρατορία περιορίζεται σιγά σε μια περιοχή που οι κάτοικοι της είναι κατά βάση Έλληνες ή ελληνόφωνοι και διατηρούν και την ανάμνηση των παραδόσεων και του πολιτισμού τους. Τα νομίσματα των «Ρωμαίων» αυτοκρατόρων αρχίζουν να φέρουν ελληνικές επιγραφές, που βαθμιαία αντικαθιστούν –εντελώς- τις λατινικές. Έτσι αρχίζει να καλλιεργείται η ιδέα του νέου ελληνικού έθνους και της νεοελληνικής συνείδησης.\nΕίναι γεγονός ότι το 1204 δεν σήμανε μόνο την παρακμή του Βυζαντίου αλλά και τη γέννηση του νέου Ελληνισμού. Μετά την άλωση του 1204 οι Έλληνες της αυτοκρατορίας παραγκώνισαν τον εθνικό τίτλο «Ρωμαίοι» και υιοθέτησαν τον τίτλο « Ρωμιοί» ως κύριο εθνικό συστατικό. Η λεκτική αυτή σήμανση παρέπεμπε στη αναγνώριση της ελληνικότητας, που δεν χάθηκε ποτέ. Οι ίδιοι οι Λατίνοι κατακτητές προσφωνούσαν τους υπόδουλους υποτιμητικά Έλληνες για να καρπωθούν οι ίδιοι τη ρωμαϊκή παράδοση. Εξεδίωξαν, λοιπόν, οι βυζαντινοί οριστικά από τη συνείδηση τους οτιδήποτε θύμιζε φραγκική Δύση και ρωμαϊκή συγκλητική οργάνωση και εγκολπώθηκαν την ελληνική κοινοτική παράδοση και το ελληνικό πνεύμα, συνεπικουρούμενο από την ορθόδοξη χριστιανική διδασκαλία.\nΌλη αυτήν τη στάση την αποδεικνύει στα κείμενά του ο φιλόσοφος της παλαιολογειας περιόδου Γεώργιος Γεμιστός Πλήθων: «είμαστε απ’ το γένος των Ελλήνων όπως μαρτυρούν η γλώσσα και τα πάτρια έθιμα της πατρίδας μας».\nΣτα γραπτά των συγγραφέων της εποχής βλέπουμε να επανεμφανίζονται τα ονόματα και τα έργα στα οποία οι «ένδοξοι πρόγονοι» υπερασπίζονταν το «κοινό» και την «πατρίδα» , ενώ στην πολιτική ρητορική η λέξη « Έλληνας» αποκτά νέα και μοναδική αξία. Πράγματι, μετά το 1204 ο ελληνισμός ψυχορραγούσε, αλλά ταυτόχρονα συγκέντρωνε όλες του τις πνευματικές δυνάμεις για να εκπέμψει μια τελευταία λάμψη, σαν να ήθελε -επικαλούμενος τις δόξες του παρελθόντος- να συμβολίσει και να αναγγείλει το μέλλον.\nΑπό το τελευταίο τέταρτο του 11ου αιώνα ως το 1204, ο βυζαντινός αρχίζει να συνδέεται με το ιστορικό του παρελθόν και να ξαναβρίσκει σιγά- σιγά τις ρίζες του λαϊκού πολιτισμού. Αρχαία Ελληνική κληρονομιά και χριστιανική πίστη αρχίζουν να συμβιβάζονται στη συνείδησή του και να γίνονται τα συστατικά της στοιχεία. Η ίδια επίσημη εκκλησία μεταβάλλεται σε ανατολική ορθόδοξη εκκλησία που έχει ως κύριο στήριγμά της τον Ελληνισμό. Η νέα αυτή ιδεολογία εκφράζει τον νέο Ελληνισμό, που απομένει το μοναδικό στήριγμα του Βυζαντίου.\nΤο 1204 δεν είναι μόνο ένα ιστορικό σημείο γέννησης της συνείδησης των Ελλήνων, είναι και η ενδυνάμωση του αντιστασιακού πνεύματός που τους χαρακτήριζε μέσα στον χρόνο. Ο λαός και αρκετοί από τους ηγέτες του δεν λησμονήσαν ούτε μια μέρα τη λατινική κατοχή της Πόλης και συνέχισαν την αντίσταση εναντίον των Φράγκων φεουδαρχών και του πάπα.\nΗ Νίκαια, στην Μικρά Ασία, σήκωσε το βάρος του αγώνα, δυο βήματα έξω από τη βασιλεύουσα, με επικεφαλής τον Θεόδωρο Λάσκαρι. Το Δεσποτάτο της Ηπείρου του Μιχαήλ Δούκα ισχυροποιούνταν στην ευρωπαϊκή πλευρά, με το βλέμμα πάντα στραμμένο προς την Πόλη. Οι Πόντιοι με τον Αλέξιο Γ΄ και Δαβίδ Κομνηνό κρατούσαν ψηλά τη σημαία της ελληνικότητας και της ορθόδοξης πίστης. Ούτε μια στιγμή δεν έπαυσαν οι Έλληνες να προσβλέπουν στην ανασύσταση της αυτοκρατορίας (αν και όλοι γνώριζαν ότι το πρωτινά μεγαλεία είχαν πια περάσει ) και στην εκδίωξη της Φράγκικης επέλασης που σκύλευε και διαμοίραζε τα πλούτη του Βυζαντίου. Μετά από 57 χρόνια λατινικής κατοχής, ο Μιχαήλ Η΄ Παλαιολόγος απελευθέρωνε την Πόλη. Ήταν 26 Ιουλίου του 1261, το ελληνικό Βυζάντιο ετοιμαζόταν για την τελευταία του αναλαμπή.\nΑξιοσημείωτο είναι και το γεγονός ότι οι Φράγκοι κατακτητές με τη βοήθεια των παπικών καρδινάλιων προσπάθησαν να εκμεταλλευτούν τον λαό και να καταστείλουν το ορθόδοξο φρόνημά του. Είχαν καταφέρει να πάρουν με το μέρος τους μεγάλο μέρος της ανώτερης τάξης , η οποία με τις εμφύλιες διαμάχες της και τη συμμαχία με τους Λατίνους είχε συμβάλλει στην καταστροφή της αυτοκρατορίας . Μέσα από όλη αυτή την ιστορική κίνηση αποδείχθηκε περίτρανα ότι το σχίσμα των δυο εκκλησιών δεν ήταν ένα απλό διπλωματικό επεισόδιο που το προκάλεσαν κάποιες δευτερεύουσες δογματικές διάφορες , ήταν η διαφορετική θεώρηση της σωτηρίας των ανθρώπων που επαγγέλονταν οι δυο πνευματικότητες .\nΈγινε λοιπόν, μετά το 1204 μια παράξενη αλλαγή, ένα ξαφνικό ξύπνημα της ελληνικής εθνικότητας. Το φαινόμενο ιχνηλατείται με την Άλωση της Πόλης από τους Φράγκους, έτσι κλονίσθηκε το «ρωμαϊκό αυτονόητο» και τη θέση του παίρνουν τα στοιχεία που και τώρα – σε πείσμα των καιρών – μας χαρακτηρίζουν: η ελληνική γλώσσα , η Ορθοδοξία και το αντιστασιακό πνεύμα , καρπός αιώνων ιστορίας και εθνικών αγώνων.\n*O Χριστόφορος Τριάντης υπηρετεί στη δημόσια εκπαίδευση από το 1998. Είναι από τη Μαχαιρά Ξηρομέρου.\nΗ δήλωση του Γιώργου Σεφέρη κατά της δικτατορίας σ...\nΔυο ελληνικά νησιά στους προορισμούς με τα πιο καθ...\nΜην προσπαθείς να αποφύγεις το αύριο μένο...\nΈρχεσαι λίγο κάθεσαι Στον κήπο μας κι ανθίζεις Τ...\nSerj Tankian: Συγκλονιστικό Τραγούδι – αφιέρωμα γι...\nΠες λοιπόν στο παιδάκι σου το καλό, μάθε του τι εί...